अन्तर्दर्शन 


3» आज्ञानतिमिरान्धस्य ज्ञानाञ्जनशलाकया । 
चक्षुरुन्मीलितं येन तस्मै श्रीगुरवे नमः । । 
श्रीचैतन्यमनोऽभीष्ट स्थापितं येन भूतले । 
स्वय रूप. कदा महां ददाति स्वपदान्तिकम्‌ । । 


मेरा जन्म अज्ञान रूपी अन्धकार में हुआ था, परन्तु करुणानिधान गुरुदेव ने 
ज्ञान-प्रकाश द्वारा मेरै नेत्रों को खोल दिया। मैं उनकी सादर वन्दना करता हूँ। 
श्रीचैतन्य महाप्रभु की आर्कोक्षा-पूर्ति के लिए जिन्हेने ससार में हरे कृष्ण 
आन्दोलन को स्थापित किया है, वे श्रील रूप गोस्वामी प्रभुपाद अपने चरणारविन्द का 
आश्रय मुझे कब प्रदान करेंगे? 
वन्देऽहं श्रीगुरोः श्रीयुतपदकमलं श्रीगुरून्‌ वैष्णवांश्च । 
श्रीरूप॑ साग्रजातं सहगणरधुनाथान्वितं तं सजीवम्‌। । 


+] श्रीमदूभगतदूगीता यथारूप 

साहैतं सावधूतं परिजिनसहितं कृष्णचैतन्यदेवं । 

श्रीराधाकृष्णपादान्‌ सहगणलल्निताश्रीविशाखान्वितांश्च । । 

मैं अपने गुरुदेव तथा सम्पूर्ण वैष्णवय॒न्द के पादपद्मं की आदरसहित वन्दना 

करता हूं। श्रील रूप गोस्वामी, उनके अग्रज सनातन गोस्वामी, और रघुनाथ दास, 
रघृनाथ भट्ट, गोपाल भट्ट तथा जीव गोस्वामी की. भी सादर वन्दना करता हुँ, सविनय 
श्रीकृष्णचैतन्य महाप्रभु, श्रीनित्यानन्द प्रभु तथा अद्रैतआचार्य, गदाधर, श्रीवासादि 
पार्षदों की वन्दना करता है और अत में श्रीललिता, श्रीविशाखा आदि सखियों के सहित 
श्री श्रीगधाकृष्ण की वन्दना करता हुँ। 


हे कृष्ण करुणासिन्धो दीनबन्धो जगत्पते। 
गोपेश गोपिकाकान्त राधाकान्त नोऽस्तु ते।। 
हे कष्ण | हे कष्णासिन्धु ! हे दीनबन्धु ! हे जगत्यति ' हे गोपेश ! हे गोपिका- 
कान्त | है गधाकात्त : मै आपको सादर प्रणाम करता हूँ। 


तप्तकाञ्चन गौरांगी राधे वन्दावनेश्वरी । 
ठृषधानुसुते देवी प्रणमामि हरिप्रिये।। 
तप्तक्राचन सूलर्णा उन्दाजनेशकी वषभानुनन्दिनी कृष्णप्रिया श्रीमती गधारानी को 
सादर प्रणाम ऊरता हूँ। 


वाञ्छा करूपतरुभ्यश्च कृपासिन्धुभ्य एव च। 
पतितानां पावनेभ्यो वैष्णवेध्यो नमो नमः।। 


श्रीभगवान्‌ क॑ वैष्णव भक्तों की वन्दना करता हुँ, जो सम्पूर्ण कामनाओं को 
पूर्ण करने में कल्पतरु के समान समर्थ है तथा पतित जीवों के लिए अहैतुकी कृपा से 
ओतप्रोत है। 
"भीकृषण्ण खैतन्य प्रभु नित्यानन्द्‌। 
श्री अद्वैत गदाधर श्रीवासादि गौर भक्तवन्द । । 
श्रीकृष्णचैतन्य महाप्रभु, प्रभु नित्यानन्द, श्रीअद्वैत, गदाधर, श्रीवास तथा अन्य 
सभी भक्तों की मैं सादर वन्दना करता हूँ। 


हरे कृष्ण हरे कृष्ण कृष्ण कृष्ण हरे हो। 
हरे राम हरे राम राम राम हरे हो।। 


अन्यर्दर्शय है 


श्रीमद्भगवद्गीता को ' गीतोपनिषद्‌' भी कहा जाता है। यह सम्पूर्ण बैदिक 
साहित्य की सर्वप्रधान उपनिषद्‌ है, वस्तुत वैदिक ज्ञान का सार-सर्यस्थ ही है। गीता 
पर अनेक भाष्य उपलब्ध हैं। अतएव पाठक के हृदय में इस नवीन संस्करण के 
प्रयोजन-विषयक जिज्ञासा का उदय होना स्वाभाविक होगा। इस वर्तमान संस्करण का 
अभिप्राय इस प्रकार समझाया जा सकता है। कुछ दिन हुए एक सज्जन ने मुझ से 
आग्रह किया कि मैं भगवद्गीता के किसी अनुवाद का परामर्श दै। निस्सन्देह 
भगवद्गीता के अनेक सस्करण प्रकाशित हो चुके हैं, पर जहाँ तक मेरा अनुभव है, 
उनमें से किसी को भी प्रामाणिक नहीं माना जा सकता, क्योंकि प्राय किसी थी 
भाष्यकार ने भगवद्गीता की आत्मा को यथार्थ रूप में (यथारूप) प्रस्तुत नहीं किया 
है, बर्न्‌ सबने उस पर अपना निजी मत आरोपित किया है। 

भगवद्गीता की आत्मा का निरूपण भगवद्गीता में ही है। वह इस प्रकार है 
किसी विशेष औषधी का सेवन उस पर लिखित आदेश के अनुसार ही किया जाता है। 
हम स्वेच्छा से अथवा मित्र के परामर्श पर उसे नहीं ले सकते। उस पर लिखी विधि 
अथवा चिकित्सक के निर्देशानुसार ही औषधी का सेवन करना होगा। इसी भौति, 
भगवद्गीता को उसी प्रकार ग्रहण करना है, जैसा कि स्वय गीतागायक ने उसका 
प्रवचन किया है। भगवद्गीता के वक्ता भगवान्‌ श्रीकृष्ण है।, उन्हें भगवद्गीता के 
प्रत्येक पृष्ठ पर भगवान्‌ कहा गया है। निस्संदेह ' भगवान्‌ ' शब्द कभी-कभी 
शक्तिशाली महापुरुष अथवा देवता क॑ लिए भी प्रयुक्त होता है। गीता में ' भगवान्‌ 
शब्द श्रीकृष्ण को महापुरुष तो घोषित करता ही है, परन्तु साथ में यह भी स्मरण रखना 
चाहिए कि श्रीकृष्ण स्वयं भगवान्‌ (आदिपुरुष) हैं। शंकराचार्य, रामानुजाचार्य 
मध्वाचार्य, मिम्बार्क स्वामी, श्री चैतन्य महाप्रभु तथा वैदिक ज्ञान के अन्य सभी 
आचायाँ ने इस सत्य को प्रमाणित किया है। श्रीकृष्ण ने भी गीता में अपने को परात्परे 
परमेश्वर, परब्रह्म भगवान्‌ घोषित किया है। ब्रह्मसहिता तथा सभू! फूल्में,लिं, विशेषत 
श्रीमद्भागवत ने उनकी परात्परता को एक स्वर 'से' स्वीकार किया बजकर काल का” 
भगवान्‌ स्वयम्‌ । अतएव हम भगवद्गीती को उसी रूप में ब्रहआब्धिरि* जिस रूप में 
श्रीभगवान्‌ ने उसे कहा है। 

गीता के चौथे अध्याय मे श्रीभगवान्‌ ने कह है- 


प्रकत 
रहस्यं 11 
सूचित कि इस योगपद्धति अर्थात्‌ भगवद्गीता 
का प्रवचन उन्होंने सर्वप्रथम सूर्यदेव को किया। सूर्यदेव ने इसे मनु को सुनाया और 


४] श्रीयद्जगयर्‌जीता यथारूप 
मनु ने इक्ष्वाकु को प्रदान किया । इस प्रकार शिष्यपरम्परा के अनुगामी आचायोँ के द्वारा 
यह ' योग' मानवसमाज में चला आता रहा। कालान्तर में, उस शिष्यपरम्परा के 
विश्वृंखलित हो जाने पर यह लुप्तप्राय हो गया। अतः श्रीभगवान्‌ इसका पुनः प्रवचन 
कर रहे हैं और इस बार उनका श्रोता है, कुरुक्षेत्र की युद्धभूमि में स्थित हुआ अर्जुन । 

श्रीभगवान्‌ अर्जुन से कहते हैं कि वे इस परम रहस्य को उसे इसीलिए सुना रहे 
हैं, क्यौँकि वह उनका प्रिय भवत एवं ससा है। तात्पर्यं यह है कि भगवद्गीता रूपी 
दर्शन विशेष रूप से भगवद्धवत के लिए. कहा गया है। साधकी की ज्ञानी, योगी 
तथा भवत --ये तीन कोरियौ हैं। यहाँ श्रीभगवान्‌ ने आर्जुन से कहा है कि गीता की 
पुरातन परम्परा विश्वृंखलित हो गयी है, अतएव वे उसे नूतन परम्परा का प्रथम श्रोता 
गना रहे हैं। इस प्रकार श्रीभगवान्‌ ऐसी नवीन परम्परा को स्थापित करना चाहते हैं, जो 
सूर्यदेव से चली आ रही विचारधारा की अनुगामिनी हो। उनकी इच्छा है कि अर्जुन 
उनकी शिक्षा का पुनः प्रसार-प्रयार करे, अर्थात्‌ भगवद्गीता-्ान का अधिकृत आचार्य 
बन जाय। अस्तु, हम देखते हैं कि भगवद्गीता का उपदेश विशेष रूप से अर्जुन के 
लिए किया गया है, क्योंकि वह श्रीकृष्ण का परम भक्त, आज्ञाकारी शिष्य तथा 
अन्तरंग सखा है। प्रत्यक्ष रूप से सिद्ध होता है कि वही मनुष्य गीता को उत्तम प्रकार 
से इदयंगम कर सकता है, जो अर्जुन के समान गुणों से युक्त हो, अर्थात्‌ भगवद्भवत 
हो और जिसका श्रीभगवान्‌ से सीधा सम्बन्ध भी हो। भवित का उदय होते ही 
श्रीभगवान्‌ से मनुष्य का सीधा सम्बन्ध अपने-आप स्थापित हो जाता है। यह अति 
विशद तत्व है, किन्तु संक्षेप में यह कहा जा सकता है कि भकत और भगवान्‌ में 
पाँच रसों में से किसी एक में सम्बन्ध रहता है। ये पौच रस हैँ- शान्त, दास्य, सख्य, 
वात्सल्य तथा माधुर्य । 

अर्जुन और श्रीभगवान्‌ में सखाभाव है। अवश्य ही, इस सख्यभाव और 
सांसारिक मित्रता में आकाश-पाताल का आन्तर है। यह एक ऐसी दिव्य मित्रता है, 
जिसकी प्राप्ति सब को नहीं हो सकती। यह सत्य है कि प्रत्येक जीव का श्रीभगवान्‌ 
से एक विशिष्ट सम्बन्ध है, जो भवित की संसिद्धि होने पर जागृत हो आता है। परन्दु 
साथ ही, यह भी सत्य है कि जीवन की वर्तमान आवस्था में श्रीभगवान्‌ की ही नहीं, 
वरन्‌ उनसे अपने नित्य सम्बन्ध की भी हमें विस्मृति हो गई है। कोटि-कोटि जीवों में 
से प्रत्येक जीव का श्रीभगवान्‌ से नित्य विशिष्ट सम्बन्ध है। इसे 'स्वरूप' कहा जाता 
है। भक्तियोग के द्वारा इस स्वरूप को पुनः जागृत किया जा सकता है। यही अवस्था 
' स्वरूपसिद्धि' कहलाती है! अस्तु, अर्जुन भकत है और सख्यभाव में श्रीभगवान्‌ से 
उसका नित्य सम्बन्ध भी है। 

अर्जुन ने भगवद्गीता को किस प्रकार धारण किया, यह ध्यान देने योग्य है। 
इसका उल्लेख दसवें अध्याय में है: 


अर्जुन ने कहा, “'प्रभो ! आप परमब्रह्ा, परमधाम, पावन परम सत्य और 
सनातन दिव्य पुरुष हैं। आप ही चिन्मय आदिदेव, अजप्मा और सर्वव्यापी हैं। नारद, 
असित, देवल, व्यास आदि सारे ऋषि आप का इसी प्रकार गुणगान करते हैं और अथ 
आप स्वयं भी मेरे प्रति इस तत्व का वर्णन कर रहे हैं। है कृष्ण! आपने जो कुछ भी 
कहा है, इसे मैं सम्पूर्ण रूप से सत्य मानता हैं। हे भगवन्‌ ! आपके स्वरूप को न 
देवता जानते हैं और न दानव ही जानते हैं। (गीता १०।१२-१४) 

भगवान्‌ श्रीकृष्ण से भगवद्गीता का श्रवण करके अर्जुन ने उन्हें परमूक्रहा 
स्वीकार किया है। जीव ब्रह्म है और श्रीभगवान्‌ परमब्रह्म हैं। परमृधाम का अर्थ है 
कि वे सम्पूर्ण जगत्‌ के परम आश्रय हैं; पथित्रम्‌: सांसारिक उपाधियों से मुकत हैं, 


परात्पर 
अर्जुन ने श्रीकृष्ण से यह सब चाटुकारी के रूप में 
अतः भगवद्गीता के पाठकों के हृदय से इस संशय 
को निर्मूल करने के लिये अर्जुन ने इस स्तुति को प्रमाणित करते हुए अगले ही श्लोक 
में कह दिया कि केवल वह श्रीकृष्ण को स्वर्यं भगवान्‌ मानता हो--ऐसा नहीँ । 
अपितु, नारद, असित, देवल, व्यासदेव आदि सब प्रामाणिक ऋषियों का भी यही 
मन्तव्य है। इन महापुरुषों का मत सर्वमान्य है, क्योंकि ये उस वैदिक ज्ञान को प्रसारित 
करते हैं, जो सब आयायों द्वारा सम्मत है। इस आधार पर अर्जुन ने श्रीकृष्ण से कहा 
कि उन्हेनि ओ कुछ भी कहा है, वह उसे पूर्ण रूप से सत्य मानता है। सर्वमितदू्त 
मन्ये. ' आप जो कुछ भी कहते हैं, मैं उसे सत्य मानता हूँ।' आर्जुन ने यह भी कहा 
कि श्रीभगवान्‌ का स्वरूप परम दुर्बोध है, बड़े से बड़ा देवता तक उन्हें जानने में समर्थ 
नहीं है। जब मनुष्य से श्रेष्ठ प्राणी तक उन्हें नहीं जान सकते, फिर वह मनुष्य श्रीकृष्ण 
को किस प्रकार जान सकेगा, जौ उनका भक्त न हो? 

भाव यह है कि भगवद्गीता को भवितभाव से ही ग्रहण करना है। श्रीकृष्ण को 
अपने समान अथवा साधारण मनुष्य मानना तो दूर, केवल महापुरुष भी नहीं समझना 
चाहिए। श्रीकृष्ण साक्षात्‌ भगवान्‌ हैं-भगवट्गीता में आए श्रीभगवान्‌ के वचनो से 
तथा गीता के जिज्ञासु आर्जुन के वचनों से यह सत्य कम-से-कम सिद्धान्त रूप में तो 
सिद्व होता ही है। अतएव हम भी श्रीकृष्ण को सिद्धान्त रूप में तो भगवान्‌ स्वीकार 
कर ही लें। इस दैन्यभाव से हमें भगवद्गीता का बीघ हो आयगा। इसके बिना 
भगवद्गीता का अध्ययन करने पर भी उसका ज्ञान नहीं हो सकता, क्योंकि रह परम 
रहस्यमय (मर्म का विषय) है। 

भगवद्गीता वस्तुतः क्या है? अज्ञानरूप भव-सागर से सम्पूर्ण मानवता का 
उद्धार करना ही भगवद्गीता का प्रयोजन है । सब मनुष्य नाना प्रकार से कष्ट भोग रहे 
हैं। अर्जुन भी कुरुक्षेत्र की युद्धभूमि में मनोव्यथा को प्राप्त हो रहा था। किन्तु वह 
श्रीकृष्ण के शरणागत हो गया, जिससे इस भगवद्गीता शास्त्र का प्रवचन हुआ । अर्जुन 
की भौंति हम सब भी इस भव-सागर में सदा उद्विग्नता से पूर्ण रहते हैं। यहाँ तो 
हमारी सत्ता ही असत्‌ परिस्थिति में उपाधिबद्ध हो गई है। वास्तव में हमारा अस्तित्व 
नित्य है। किन्तु जिस किसी कारणवश हमें ' असत्‌' में डाल दिया गया है। जो वस्तुतः 
नहीं है, उसे ही ' असत्‌' कहते हैं। 

इस प्रकार दुःख भोगते हुए कोटि-कोटि मनुष्यों में कुछ इने-गिने विवेकी ही यह 
जिज्ञासा करते हैं कि हम कौन हैं? किस कारण से हम इस प्रकार दु ख भोग रहे हैं? 
इत्यादि। जब तक दुःख के कारण की जिज्ञासा नहीं होती, जब तक यह अनुभूति 
नहीं होती कि वास्तव में वह (जीव) दुःख भोगना कभी नहीं चाहता, अपितु सम्पूर्ण 
दुःखो से सदा के लिये मुक्ति ही चाहता है, तब तक तो उसे यथार्थ में मनुष्य ही नहीं 
कहा जा सकता। चित्त में यह जिज्ञासा उठने पर मानवजीवन का प्रारम्भ होता है। 
'ब्रहमसुत्र' में इसे 'ग्रहाजिज्ञासा' कहा है। जब तक मनुष्य भगवत्‌-ततत्व की जिज्ञासा 
नहीं करता, तब तक उसकी सम्पूर्ण क्रियाएँ व्यर्थ हैं। अतः जिनके हृदय में इस 
जिज्ञासा का उद्भाव हो चुका है कि हम दुःख किस कारण से भोगते हैं? हम कहाँ से 
आये हैं और मृत्यु के बाद कहाँ जायेंगे?--वे ही भगवद्गीता की शिक्षा के यथार्थ 
अधिकारी हैं। यथार्थ शिष्य में श्रीभगवान्‌ के प्रति सुदृढ़ आदरभाव का होना 
आवश्यक है। अर्जुन ठीक इसी कोटि का शिष्य है। 

जब-जब मनुष्य को जीवन के यथार्थ लक्ष्य की विस्मृति हो जाती है, तो 
भगवान्‌ श्रीकृष्ण उसकी स्थापना के लिए बिशेष रूप से अवतार ग्रहण करते हैं। इस 
प्रकार जागृत हुए अनेक- अनेक मनुष्यो मे से भी कोई एक ही स्बरूपज्ञान के रहस्य में 
यथार्थ रूप में प्रवेश कर पाता है। उसी के लिए इस भगवद्गीता का गान किया गया 
है, अयॉकि बही गीता-ज्ञान का यथार्थ अधिकारी है। आज्ञान-रूपी सिंह वस्तुतः हम सभी 
के पीछे लगा हुआ है। किन्तु श्रीभगवान्‌ जीवों पर, विशेषत: मनुष्यों पर बड़े कृपामय 
हैं। इसी कृपा से प्रेरित हुए उन पुरुषोत्तम ने सखा अर्जुन को अपना शिष्य बनाकर 
भगवद्गीता का गान किया है। 

श्रीकृष्ण का नित्य सहचर होने के कारण अर्जुन अज्ञान से पूर्ण रूप में मुक्त 

था। परन्तु कुरुक्षेत्र कौ युद्धभूमि में वह उनसे अज्ञानी की भांति जीवन के दुःखों के 
विषय में प्रश्‍न करने लगा, जिससे श्रीकृष्ण आगे होने वाले म्नुष्यों के लाभ के लिए 
उनका समाधान करें तथा यथार्थ जीवन का दिग्दर्शन करायें। भगवान्‌ के आज्ञानुसार 
कर्म करने से ही मानवजीवन कृतार्थ हो सकता है। 

श्रीभगवद्गीता-ज्ञान में पाँच मूल तत्वों का समावेश है। सर्वप्रथम भगवत्‌-तत्त्र 
का और दूसरे जीवों के स्वरूप का प्रतिपादन है। ईश्वर सब का नियंता है, जनकि 

जीव उसके द्वारा नियन्त्रित हैं। पराधीन होते हुए भी जो जीव अपने को स्वतन्त्र कहता 
है, वह अवश्य उन्मस है। कम से कम बड्ायस्था में तो जीय प्रत्यक्ष रूप से सर्वथा 
परतन्त्र ही है। अतएव भगवद्गीता में दोनों, ईश्वर-तत्व का और 'जीव-तत्व का 
प्रतिपादन किया गया है। साथ में, प्रकृति, काल और कर्म का भी इसमें विवेयन है। 
ब्रह्माण्डीय सृष्टि नाना प्रकार की क्रियाओं से परिपूर्ण है। जीव भौतिभौति के कर्म कर 
रहे हैं। भगवद्गीता से हमें जानना है कि ईश्वर-तत््व क्या है? जीव-तस्व क्या है? 
प्रकृति क्या है ? ब्रह्माण्डीय सृष्टि क्या है और किस प्रकार काल द्वारा नियन्त्रित है ? 
तथा जीवों के कर्मों का स्वरूप क्या है? 

भगवद्गीता में स्थापित किया गया है कि पाँच प्रतिपा तत्वों में भगवान्‌ 
श्रीकृष्ण अथवा परमत्रह्म अथवा परमेश्वर अथवा परमात्मा सर्वप्रधान हैं। यह सत्य है 
कि परमेश्वर और जीव समान चिद्गुणों वाले हैं। उदाहरणार्थ जैसा गीता के 
अनुवतीँ अध्यायो में कहा गया है, श्रीभगवान्‌ संसार, प्रकृति आदि के नियन्ता हैं। 
प्रकृति स्वतन्त्र नहीं है; वह श्रीभगवान्‌ के नियन्त्रण में क्रिया करती है। भगवान्‌ 
श्रीकृष्ण ने स्वयं कहा है, ' प्रकृति मेरी ही अध्यक्षता में कार्य करती है।' अपरा प्रकृति 
में अद्भुत घटनाओं को घटित होते देखकर हमें यह समझ लेना चाहिए कि इस सब 
कै पीछे एक ईश्वर (नियन्ता) अवश्य है। कोई भी वस्तु बिल्कुल स्वतन्त्र नहीं हो 
सकती। अत. नियन्ता को भुला देना बालोचित प्रमाद ही होगा। किसी पशु-बल के 
बिना चलने वाला स्वचालित यन्त्र एक शिशु के लिये विस्मयकारी हो सकता है, पर 
बुद्धिमान्‌ उसकी संरचना को जानता है कि वाहन के पीछे एक मनुष्य चालक का हाथ 
है। इसी प्रकार श्रीभगवान्‌ एक ऐसे चालक हैं जिनके निर्देश में सब कार्य कर रहे हैं। 
गीता में श्रीभगवान्‌ ने जीव को अपना अंश कहा है। स्वर्ण का एक कण भी स्वर्ण ही 
है और सागर का एक बूंद जल भी खारा होता है। इस न्याय के अनुसार, परमेश्वर 
श्रीकृष्ण के भिन्न-अंश हम जीवों में भी उनके समान गुण हैं, किन्तु हममे इन गुणों का 
अति अल्प अंश ही विद्यामान है, क्योंकि हम लघु ईश्वर हैं। हम प्रकृति पर प्रभुत्व के 
लिए प्रयत्नशील हैं, जैसे वर्तमान में अन्तरिक्ष तथा ग्रहों पर आधिपत्य करने का प्रयास 
चल रहा है। यह प्रवृत्ति मूल रूप से श्रीकृष्ण में है और इसीलिए हममें भी है। माया 
पर प्रभुत्व करने की इस प्रवृत्ति के होते हुए भी हम यह जान लें कि हम परमेश्वर नहीं 
हैं। भगवद्गीता यही सिखाती है। 

भौतिक प्रकृति वथा है? भगवद्गीता में इसे ' अपरा' प्रकृति कहा गया है। 
जीवतत्व “परा प्रकृति’ है। प्रकृति परा 'हो अथवा अपरा, वह नित्य परमेश्वर के 
आधीन है। ' प्रकृति’ स्त्रीलिंग है तथा श्रीभगवान्‌ के द्वारा उसी भौति नियन्त्रित है, जैसे 
पत्नी की क्रियाओं का पति नियन्ता होता है। प्रकृति नित्य श्रीभगवान्‌ के आधीन रहती 
है, जो उसके अध्यक्ष हैं। इस प्रकार परा (जीव) तथा आपरा, दानों ही प्रकृतियौ 
श्रीभगवान्‌ के आधीन हैं। गीता के अनुसार भगवान्‌ के भिन्न-अंश होते हुए भी 
जीव ' प्रकृति ' की कोटि में आते हैं। सातवें अध्याय के श्लोक पाँच में स्पष्ट उल्लेख 

है- अपरेयमितस्त्वन्यां - ' यह मेरी अपरा प्रकृति है।' प्रकृतिं विद्वि मे पराम्‌। 
जीवभूतां महाबाहो ययेदं धार्यते जगत्‌।॥। “इससे परे मेरी एक अम्य जीवरूपा 
प्रकृति भी है।' 

प्रकृति ` सत्व, रज और तम इन तीन गुणों से रचित है। इन त्रिविध गुणों से 
परै शाश्वत्‌ कालतस्व है, जिसके नियन्त्रण और अध्यक्षता में गुणों के संघटन से 
कर्म की अभिव्यक्ति होती है। कर्म अनादिकाल से किया जा रहा है और हम सभी 
अपने कर्मों के अनुसार सुख-दुःख भोग रहे हैं। उदाहरणार्थ जो मनुष्य अथक परिश्रम 
और बुद्धिमत्ता से- घन-संचय कर लेता है, वह सुख भोगता है, जबकि सम्पूर्ण धन खो 
बैठने वाला दु:ख उठाता है। जीवन के प्रत्येक क्षेत्र में हम इसी भौंति अपने-अपने 
कर्म के अनुसार सुख-दुःख भोगते हैं। इस का नाम 'कर्मतत्थ' है। 

ईश्वर, जीव, प्रकृति, शाश्वत्‌ काल तथा कर्म--इन सब तस्यो का गीता में 
विशद विवेचन हुआ है। इनमें से ईश्वर, जीव, प्रकृति तथा काल नित्य हैं। प्रकृति की 
अभिव्यवित अस्थायी हो सकती है, परन्तु वह मिथ्या नहीँ है। कतिपय दाशनिकों 
का कथन है कि प्रकृति की अधिव्यवित मिथ्या है; पर भगवद्गीता का अथवा वैष्णवों 
का दर्शन ऐसा नहीं मानता। संसार की अभिव्यक्ति को मिथ्या नहीं माना जाता। वह 
सत्य अवश्य है, किन्तु साथ ही अस्थायी भी। इसकी तुलना आकाशगामी मेघ अथवा 
अन्न-पोषिका वर्षा ऋतु से की जाती है। जैसे ही वर्षा ऋतु व्यतीत हो जाती है अथवा 
मेघ खले जाते हैं, वर्षा से पोषित हुआ धान्य पुनः सूख जाता है। इसी प्रकार यह 
प्राकृत सृष्टि यथासमय प्रकट होती है, कुछ काल तक विद्यमान रहती है और समय 
होने पर पुनः विलुप्त हो जाती है। प्रकृति का कार्य ऐसा ही है। परन्तु यह चक्र नित्य 
भ्रमायमान्‌ है। अतः प्रकृति को नित्य कहा है, मिथ्या नहीं। श्रीभगवान्‌ ने स्वयं कहा 
है, `' यह मेरी प्रकृति है।'' यह आपर प्रकृति श्रीभगवान्‌ की भिन्ना शवित है। जीव 
भी श्रीभगवान्‌ की शक्ति हैं; किन्तु वे अलग नहीं हैं, श्रीभगवान्‌ से उनका नित्य 
सम्बन्ध है। इस प्रकार परमेश्वर, जीव, प्रकृति तथा काल--इन सब नित्य तत्त्वों का 
परस्पर सम्बन्ध है। पाँचौं तत्व--कर्म नित्य नहीं है। कर्मफल वस्तुतः अति पुरातन 
हो सकता है। हमे अनादि काल से अपने शुभ-अशुभ कर्मफलों को भोग रहे हैं, पर 
हममे उस को बदलने की सामर्थ्य भी है। यह हमारे ज्ञान की पूर्णता पर निर्भर करता 
है। हम विविध कर्म कर रहे हैं। इसमें सन्देह नहीं कि इन सम्पूर्ण क्रियाओं के 
शुभ-अशुभ फल से मुक्ति के लिए किस प्रकार की क्रिया करनी है, इसका ज्ञान हमें 
नहीं है। ' भगवद्गीता' में इसका भी वर्णन है। 

परमेश्वर परम चेतन हैं और उनके भिन्न-आंश होने के कारण जीव भी चेतन 
है। यद्यपि जीव और माया दोनों को प्रकृति (भगवत्‌-शवित) कहा गया है, पर इनमें 
से केवल जीव चेतन है, अपरा प्रकृति चेतन नहीं। दोनों में यही भेद है। अतएव 
“जीव प्रकृति’ को 'परा' कहा जाता है। कहने का भाव यह है कि जीव श्रीभगवान्‌ के 
सदृश चेतन है। ऐसा होने पर भी श्रीभगवान्‌ परम चेतन हैं, जबकि जीव के लिए ऐसा 

नहीं कहा जा -सकता। मुक्ति (संसिद्धि) की किसी भी अवस्था में जीव परम-चेतन 
नहीं हो सकता। ऐसा कहने वाला मत निस्सन्देह भ्रान्त है। जीव चेतन तो है, किन्तु 
पूर्ण अथवा परम चेतन नहीं। 

जीव और ईश्वर में भेद का विवेचन भगवद्गीता के तेरहवें अध्याय में किया 
गया है। श्रीभगवान्‌ तथा जीव दोनों ही ' क्षेत्रश' अर्थात्‌ चेतन हैं। दोनों में भेद यह है 
कि जीव व्यष्टि-चेतन हैं और श्रीभगवान्‌ समष्टि-चेतन हैं। प्रकारान्तर से, जीव की 
चेतना एक देह तक सीमित है, जबकि श्रीभगवान्‌ की चेतना सर्वव्यापी है। जीवमात्र 
के हृदय में बैठे होने से उन्हें जीवों की मानसिक वत्ति का पूर्ण ज्ञान रहता है, 
इस तथ्य को स्मरण रखना चाहिए। यह भी कहा गया है कि जीव के हृदय में 
ईश्वर-रूप से स्थित परमात्मा स्वेच्छानुरूप कर्म करने के लिए जीव को निर्देश देते 
हैं। मायाबद्ध जीव को तो अपने कार्य कर्म की भी विस्मृति हो जाती है। पहले वह 
कुछ कर्म करने का निश्चय करता है और फिर अपने ही कर्म और कर्मफल में बैध 
जाता है। एक प्रकार का शरीर त्याग कर वह अन्य देह में प्रविष्ट होता है, उसी भौंति 
जैसे जीर्ण यस्त्रों को उतार कर नूतन परिधान धारण किय! जाता है। इस विधि से 
देहान्तर करता हुआ जीवात्मा अपने पिछले कर्मफल को भोगता है। इन कर्मों का 
स्वरूप तभी बदला जा सकता है, जब वह सत्त्यगुण में स्थित होकर स्वस्थ चित्त से 
अपने लिए उपयुक्त कर्म का निश्चय कर ले। यदि वह ऐसा करे तो उसके विगत 
सम्पूर्ण कर्मो का फल बदला जा सकता है। इस प्रकार यह सिद्ध हुआ कि कर्मफल 
शाश्वत्‌ (नित्य) नहीं है। इसीलिए हम कह आए हैं कि ईश्वर, जीव, प्रकृति तथा 
काल नित्य तत्व हैं, जबकि कर्म नित्य नहीं है। 

परम चेतन ईश्वर और जीव की समानता को इस प्रकार समझा जा सकता है। 
दोनों की चेतना दिव्य है। ऐसा नहीं कि चेतना का उद्भव जड़ प्रकृति के संग से 
होता है। यह विचार सर्वथा भ्रान्तिमूलक है। भगवद्गीता इस मत को स्वीकार नहीं 
करती कि प्राकृतिक रसायनों के सम्मिश्रण की किसी विशिष्ट परिस्थिति में चेतना का 
उदय हुआ हो। किसी रंग के कांच में से प्रतिबिम्बित प्रकाश उसी वर्ण का 
प्रतीत होता है। माया आवरण के कारण जीव की चेतना तो इस प्रकार विकृत रूप 
से प्रतिबिम्बित हो सकती है, किन्तुं श्रीभगवान्‌ की चेतना माया से नहीं ढक 
सकती। भगवान्‌ श्रीकृष्ण स्वयं कहते हैं मयाध्यक्षेण प्रकृतिः। उनके संसार में 
अवतरित होने पर भी उनकी चेतना माया से अतीत रहती है। यदि ऐसा नहीं होता 
तो वे दिव्य-तत्व का प्रवचन नहीं कर सकते, जैसे उन्हेनि भगवद्गीता में किया है। 
वैकुण्ठ-जगत्‌ का वर्णन वही कर सकता है, जिसकी चेतना माया-विकारों से मुकत हो! 
अतः यह सिद्ध होता है कि श्रीभगवान्‌ माया-दोष से नित्य मुक्त हैं। इसके विपरीत, 
वर्तमान में हमारी चेतना माया आवरण से दूषित है। भगवद्गीता सिखाती है कि इसे 
शुद्ध करना है। जब यह चेतना शुद्ध हो जायेगी तो हमारे कर्म श्रीभगवान्‌ की 
इच्छापूर्ति में ही तत्पर रहेंगे, जिसके परिणाम में हमें शाश्वत्‌ सुख की प्राप्ति होगी। 

यह नहीं कि सर्वथा निष्क्रिय हो जाना है । अपितु अपनी क्रियाओं का शुद्धिकरण करना 
होगा, शुद्ध क्रियाओं को ही ' भक्ति' कहते हैं। भक्तिमय कर्म साधारण क्रियाओं के 
समान प्रतीत हो सकते हैं, पर वास्तळ में वे माया-दृषित नहीं होते। यह न जानने वाले 
आज्ञानी को भक्त और भगवान्‌ भले ही साधारण मनुष्य के समान कर्म करते प्रतीत हों, 
परन्तु यह नितान्त सत्य है कि भक्तिमय कर्म गाया के त्रिगुणों से बिल्कुल मुक्त एवं 
शुद्ध होते हैं। इससे हमें यह समझ लेने चाहिए कि वर्तमान अवस्था में हमारी चेतना 
माया-आवरण से दूषित है। 

माया से दूषित अवस्था में ही जीव बद्ध (उपाधिग्रस्त) कहा जाता है। “मैं 
प्रकृतिजन्य हूँ'--इस प्रकार का भ्रम विकृत मति से उत्पन्न होता है। यही मिथ्या 
अहकार कहलाता है। जिसकी देह में आत्मबुद्धि है, वह अपने यथार्थ स्वरूप को 
नहीं समझ सकता। जीव को देहात्मबुद्धि से मुक्त करने के लिये भगवद्गीता 
का गान किया गया है। भगवान्‌ से इस ज्ञान की प्राप्ति के लिए अर्जुन ने भी वह 
स्थिति ग्रहण की है। देहात्मबुद्धि से अवश्य मुक्त हो जाय, यह योगी का प्रथम 'कर्तव्य 
है। जो मुक्त होना चाहता है, उसे सबसे पहले यह सीखना है कि वह इस प्राकृत देह 
से भिन्न है। 'मुक्ति' का अर्थ है मोह से स्वतन्त्रता । श्रीमद्भागवत में भी कहा है कि 
इस प्राकृत-जगत्‌ की मलिन-मति (मोह) से मुक्त होकर शुद्ध चेतन स्वरूप में फिर से 
स्थित हो जाना 'मुक्ति' है। भगवद्गीता के सम्पूर्ण उपदेश का उद्देश्य इसी शुद्ध 
चेतन स्वरूप को जागृत करना है। इसी कारण गीता के उपदेश को समाप्त करके 
श्रीकृष्ण अर्जुन से प्रश्न करते हैं कि उसकी चेतना मोह से मुक्त होकर शुद्ध हो गई 
अथवा नहीं? मोहरहित शुद्ध चेतना का अर्थ है श्रीभगवान्‌ की आज्ञा का पालन 
करना। यही शुद्ध चेतना का सार है। श्रीभगवान्‌ के भिन्न-अंश होने से हम में चेतना 
तो पहले से ही है, किन्तु माया के त्रिविध गुणों के सम्पर्क मे रहने से हम बैंध जाते 
हैं। परमपुरुष श्रीभगवान्‌ इस प्रकार कभी नहीं बैघते। परमेश्वर और बद्धजीव में यही 
अन्तर है। 

यह चेतना क्या है ? इस चेतना का स्वरूप है, “मैं हुँ। मोहावस्था में “में हूँ' का 
अर्थ है कि मैं माया का प्रभु हैं, भोक्ता हूँ। प्रत्येक जीव अपने को प्राकृत-संसार का 
प्रभु तथा स्रष्टा समझता है, वास्तव में यह जगत का चक्र इसी कारण से चल रहा 
है। मोह के दो मनोवैज्ञानिक विभेद हैं, एक यह कि मैं स्रष्टा है और दूसरा यह कि मैं 
भोवता हैँ। यथार्थ में श्रीभगवान्‌ ही स्रच्टा और भोवता हैं, उनका भिन्न-अंश जीव 
म्रष्टा आथवा भोक्ता न होकर सहयोगौ-मात्र है। वह लस्तुतः श्रीभगवान्‌ द्वारा रचित है 
और उन्हीं के द्वारा भोगा जाता है। उदाहरणार्थ, संयन्त्र का अंग-प्रत्थंग सम्पूर्ण 
उपकरण के साथ सहयोग करता है। इसी प्रकार हाथ, पैर, नेत्र आदि शरीर के अंग 
स्वयं भोवता नहीं हैं। भोक्ता तो एकमात्र उदर ही है। पैर चलते हैं, हाथ भोजन कराते 
ह, दौत चर्बण करते हैं तथा शरीर के अन्य अंग भी ठदर-पूर्ति में तत्पर रहते हैं, 
क्योकि उदर से सम्पूर्ण शारीरिक संरचना का परिपोषण होता है। इस कारण उदर को 

ही सम्पूर्ण भोजन प्राप्त होता है। जड़ को सींचने से सम्पूर्ण वृक्ष का और उदर-पूर्ति 
से सम्पूर्ण शरीर का पोषण हो जाता है। यदि शरीर को स्वस्थ रखना है तो शरीर के 
सब अंग-प्रत्यगौ को उदर-पूर्ति करने में सहयोग करना होगा। इसी भांति श्रीभगवान्‌ 
स्नष्टा और भोक्ता हैं, अतएव उनके आश्रित हम सभी जीवों से अपेक्षित है कि हम 
उनके सन्तोष के लिए सहयोग करें। यदि हम ऐसा करें तो वस्तुतः हमें ही लाभ होगा, 
जैसे उदर में पहुँचे आहार से शरीर के अन्य सभी अंगों का पोषण होता है। हाथ की 
अंगुलियौं स्वयं भोजन नहीं कर सकतीं। सूजन और भोवतापन के केन्द्र परमेश्वर 
श्रीकृष्ण हैं, जीव तो उनके सहयोगी मात्र हैं। वे सहयोग से भोगते हैं। परमेश्वर और 
जीव का पारस्परिक सम्बन्ध स्वामी-सेवक जैसा है। स्वामी मे पूर्ण सन्तुष्ट हो जाने 
से सेवक का सन्तोष अपने-आप हो जाता है। इसी प्रकार यद्यपि संसार को प्रकट 
करने वाले श्रीभगवान्‌ की भौंति जीव भी प्राकृत-जगत्‌ का स्रष्टा और भोकता बनमा 
चाहता है, परन्तु श्रीभगवान्‌ को प्रसन्न करने में ही उसका यथार्थ कल्याण सन्निहित 


है। 

इस भगवद्गीता शास्त्र से हमें यह ज्ञात होता है कि पूर्ण तत्त्व में परमेश्वर, 
जीव, प्रकृति, महाकाल तथा कर्म का समावेश है। ग्रन्थ में इन सभी तत्वों का विवेचन 
है। इन सब त्त्यों के पूर्ण समावेश से पूर्ण तत्व बना है, जो परम सत्य परब्रह्म है। 
भगवान्‌ श्रीकृष्ण साक्षात्‌ पूर्ण परतस् अथवा परम सत्य हैं। सम्पूर्ण सृष्टि उन्हीं की 
विविध शक्तियों का कार्य है। अस्तु, वे ही पूर्ण परतत्व (परब्रह्म) हैं। 

गीता में निर्विशेष ब्रह्म को भी पूर्ण परत्त्व श्रीकृष्ण के आश्रित बताया गया 
है। 'ब्रहह्मसूत्र में ब्रह्मत्व का अधिक स्पष्ट विवरण है। वहाँ इसे सूर्य से निस्सृत 
किरणराशि की उपमा दी गई है। निर्विशेष ब्रह्म श्रीभगवान्‌ की देदीप्यमान ज्योति है। 
बारहबें अध्याय में उल्लेख है कि निर्विशेष ब्रह्म तथा परमात्मा के ज्ञान से परम सत्य 
की केवल अपूर्ण अनुभूति होती है। वहाँ यह भी उल्लेख है कि भगवान्‌ पुरुषोत्तम, 
निर्विशेष ब्रह और परमात्मा रूपी आंशिक तत्त्वानुभूति, इन दोनों से अतीत हैं। इसी से 
उन्हें सख्चिदानन्द-विग्रह कहा जाता है। 'ब्रह्मसंहिता' का प्रारम्भ इस प्रकार है, 
ईश्वरः परमः कृष्ण: सच्छिदानन्दविग्रह: अनादिरादिगोविन्दः सर्वकारण- 
कारणम्‌ । । श्रीकृष्ण सब कारणों के परम कारण आदिपुरुष हैं। उनका श्रीविग्रह 
मूर्तिमान्‌ सच्चिदानन्दघन है। निर्विशेष ब्रह्म-प्राप्ति से उनके 'सत्‌’ अंश की अनुभूति 
होती है और परमात्मा स्वरूप के ज्ञान से ' चित्‌? अश (शक्ति) की ही अनुभूति होती 
है। किन्तु भगवान्‌ श्रीकृष्ण की प्राप्ति हो जाने पर तो सच्चिदानन्द के सम्पूर्ण विग्रह का 
साक्षात्कार हो जाता है। 

अल्पन्न मनुष्य परम सत्य को निराकार-निर्बिशेष मानते हैं, जबकि यथार्थ में वे 
दिव्य पुरुष हैं, जैसा सम्पूर्ण वेदों से प्रमाणित है- नित्यो नित्यार्ना खेतनश्छेतना- 
नाम्‌ । जिस प्रकार हम सब जीवों का निजी शाश्वत्‌ स्वरूप है, उसी प्रकार परम 
सत्य भी अन्ततः एक पुरुष-विशेष ही हैं। अतएव भगवान्‌ की प्राप्ति हो जाने पर 

समस्त दिव्य तत्त्वों का ज्ञान हो जाता है। पूर्ण परात्पर तत्त्व निराकार नहीं है। यदि वे 
निराकार, होते अथवा किसी अन्य तत्त्व से न्यून होते, तो उनकी पूर्ण परात्परता सिद्ध ही 
नहीँ होती । पूर्ण परतत्त्व में उन सभी तत्त्वों का समावेश होना आवश्यक है, जो हमारे 
अनुभव में आते हो अथवा जो हमारे अनुभव से अतीत ही क्यों न हों। अन्यथा उसे 
पूर्ण नहीं कहा जा सकता। इससे सिद्ध है कि पूर्ण परत्त्य श्रीभगवान्‌ अमित शक्तियों 
से युक्त हैं। 

श्रीकृष्ण विविध शक्तियों के साथ किस प्रकार क्रियाशील हैं, भगवद्गीता में 
इसका भी वर्णन है। जिसमें हम बद्ध हैं, वह प्राकृत-जगत्‌ भी अपने में पूर्ण है; क्योंकि 
साख्य के अनुसार इसका सृजन चौबीस तत्त्वों से हुआ है। ये इस भाँति पूर्ण रूप से 
संगठित हैं कि इस जगत्‌ के धारण-पोषण के लिए सम्पूर्ण आवश्यक पदार्थों का स्वयं 
निर्माण कर सकते हैं। अतः इसमें न तो कोई विजातीय तत्व क्रियाशील है और न ही 
कोई अभाव है। परम पूर्ण शक्ति के द्वारा निश्चित किया हुआ इस सृष्टि का एक 
नियत काल है, जिसके पूर्ण हो जाने पर पूर्ण तत्त्व की पूर्ण व्यवस्था से इस अनित्य 
सृष्टि का विनाश हो जाता है। जीवों को, जो अणु-अंश होते हुए भी अपने में पूर्ण हैं, 
पूर्ण तत्त्व की प्राप्ति के लिए पूर्ण सुविधा प्रदान की गई है; पूर्ण तत्त्व के ज्ञान की 
अपूर्णता के कारण हौँ विविध प्रकार की अपूर्णताओं की प्रतीति होती है। अस्तु, 
भगवद्गीता में वैदिक विद्या के पूर्ण ज्ञान का समावेश है। 

वैदिक ज्ञान सर्वथा पूर्ण और अमोघ (दोषमुक्त) है। वैष्णव उसे ऐसा ही 
मानते हैं। उदाहरणार्थ, स्मृति का विधान है कि यदि पशु-विष्टा का स्पर्श कर लिया 
जाय तो आत्मशुद्धि के लिए स्नान करना आवश्यक है। गोमय भी पशु-विष्टा है। 
परन्तु वैदिक शास्त्रों में गोमय को शुद्विकारक माना गया है। यद्यपि इसमें 
विरोधाभास प्रतीत होता है, किन्तु वैदिक-विधान होने से यह मान्य है, इसे मानना 
वस्तुतः भूल न होगी। अब तो आधुनिक विज्ञान के द्वारा भी सिद्ध हो चुका है कि 
गोमय में सारे कृमिनाशक गुण हैं। अतएव संशय-भ्रम से सर्वथा मुक्त होने कें कारण 
बैदिक ज्ञान पूर्ण है। भगवद्गीता इसी वैदिक ज्ञान का सार-सर्वस्व है। 

बैदिक ज्ञान अनुसधान का विषय नहीं है। हमारा अनुसन्धानकार्य अपूर्ण 
(दोषयुक्त) है, क्योकि जिम इन्द्रियों से हम अनुसन्धान करते हैं, वे स्वयं अपूर्ण तथा 
दोषयुक्त हैं। हमें पूर्ण ज्ञान को ग्रहण करना है, जो भगवद्गीता के अनुसार परम्परा से 
अवतरित होता है। यह परम्परा ही ज्ञान-प्राप्ति की यथार्थ स्रोत है, जो परमगुरु भगवान्‌ 
से प्रारम्भ होकर अनुगामी आचायोँ के रूप में चली आ रही है। साक्षात्‌ भगवान्‌ 
श्रीकृष्ण से गीतोपदेश सुनकर अर्जुन ने भी विरोध किये बिना उनके एक-एक बचन को 
स्वीकार किया है। भगवदूगीता के एक अंश को मानकर दूसरे को न मानने की 
स्वतन्त्रता किसी को भी प्राप्त नहीं है। हमें भगवद्गीता को मनमाने अर्थ लगाए बिना, 
उसके किसी भी अंश का बहिष्कार किये बिना, हठधर्मी के बिना यथारूप में ग्रहण 
करना है। गीता तो वास्तव में बैदिक ज्ञान का सर्वाधिक पूर्ण प्रतिपादन है। वैदिक ज्ञान 

की प्राप्ति दिव्य स्रोतों से होती है। सर्वप्रथम स्वय श्रीभगवान्‌ ने इसका प्रवचन किया 
था। श्रीभगवान्‌ की वाणी साधारण मनुष्यों के समान नहीं है। साधारण मनुष्य भ्रम, 
प्रमाद, विप्रलिप्सा (शठता) और करणापाटव (इन्द्रियों की अपूर्णता) --इन चार 
विकारों से दूषित रहते हैं। जिसमें ये चार दोष हों, वह तत्त्वज्ञान को शुद्ध रूप में प्रदान 
नही कर सकता। 

वैदिक ज्ञान का प्रसार इस कोटि के दोषपूर्ण जीवो के द्वारा नही किया जाता। 
उसका सचार सर्वप्रथम आदिजीव ब्रह्मा के हृदय में किया गया था। ब्रह्माजी 'ने 
भगवान्‌ से प्राप्त हुए इसी ज्ञान को शुद्ध रूप में अपने पुत्रों और शिष्यो में प्रचारित 
किया । श्रीभगवान्‌ पूर्ण हैं; वे मायावश नहीं हो सकते। अतएव बुद्धिमानी से यह जान 
लेना चाहिए कि वे ब्रह्माण्ड की प्रत्येक वस्तु के एकमात्र स्वामी हैं और वे ही 
आदि स्रष्टा हैं, अर्थात्‌ ब्रह्मा तक के जन्मदाता हैं। इसी से ग्यारहवें अध्याय में 
श्रीभगवान्‌ को ' प्रपितामह ' कहा गया है, क्योंकि ब्रह्मा जी को ' पितामह' कहा जाता है 
और श्रीकृष्ण उनके पिता हैं। अतएव किसी भी वस्तु पर अपना अधिकार न समझे, 
उन्ही वस्तुओं को स्वीकार करे, जो जीवन धारण के लिये श्रीभगवान्‌ द्वारा नियत हैं। 

श्रीभगवान्‌ के द्वारा हमारे लिये नियत की गई वस्तुओं का सदुपयोग हम किस 
विधि से करें, इसके अनेक दृष्टान्त दिये जाते हैं। भगवद्गीता में भी इसका वर्णन है। 
अर्जुन ने प्रारम्भ में यह निश्चय किया था कि वह कुरुक्षेत्र के युद्ध में नहीं लड़ेगा। 
यह उसका अपना निर्णय था। एक बार तो उसने श्रीकृष्ण से स्पष्ट कह हौँ दिया कि 
स्वजनों का वध करने से प्राप्त राज्य को भोगना उसके लिए सम्भव नही है। 
अर्जुन का यह निर्णय देहात्मबुद्धि पर आधारित था” क्योंकि वह समझ रहा था 
कि वह स्वय देह है और भाई. भतीजे, साले, पितामह आदि देह के सम्बन्धी उसके 
बन्धु है। शारीरिक आवश्यकताओं की पूर्ति के लिए ही बह इस प्रकार विचार कर रहा 
था । भगवद्गीता का प्रवचन इसी दृष्टिकोण को बदलने के लिए किया गया और अन्त 
मे अर्जुन ने श्रीभगवान्‌ के मार्गदर्शन मे लड़ने का ही निश्चय किया। उसने कहा है, 
करिष्ये कचनं तव, ' नैं आपके वचनो का पालन करूँगा ।' 

मनुष्य इस संसार में शूकर के समान परिश्रम करने के लिए उत्पन्न नहीं हुआ 
है। यह परम आवश्यक है कि इस मनुष्य योनि की महत्ता को जानकर बह पशु के 
समान निकृष्ट आचरण करना छेड़ दे। सम्पूर्ण वैदिकशास्त्रों में यह निर्देश है और 
इसी उपदेश का सार भगवद्गीता में निभृत है। वैदिक शास्त्र मनुष्य के लिए हैं, 
पशुओं के लिए नहीं। पशु पशु का वध कर देने पर भी पाप का भागी नहीं होता। 
किन्तु यदि मनुष्य अपनी असयमित रसना की तृप्ति के लिए किसी पशु की हत्या करे 
तो उसे प्राकृतिक नियम को तोड़ने का पाप अवश्य लगेगा । भगवद्गीता में स्पष्ट रूप 
से उल्लेख है कि प्रकृति के गुणों के अनुसार कर्म सात्त्विक, राजस और तामस--ये 
तीन प्रकार के होते हैं। आहार के भी सत्त्व, रज और तम- यै तीन भेद हैं। यह सब 
विशद रूप से वर्णन किया गया है, इसलिए यदि भगवद्गीता की शिक्षा का पर्याप्त 

सदुपयोग किया जाय तो हमारा सम्पूर्ण जीवन शुद्ध हो जायगा और अन्त में उस परम 
लक्ष्य की प्राप्ति हो जायगी, जो इस प्राकृत आकाश से परे है। 

उस लक्ष्य को 'सनातन धाम' अथवा ' शाश्वत्‌ परव्योम ' कहा जाता है। हम 
देखते हैं कि प्राकृत-जगत्‌ में सब कुछ अनित्य और क्षणभंगुर है। यह जन्म लेता है, 
बढ़ता है, कुछ समय तक विद्यमान रहता है, कुछ उपसजन करता है, क्षय होता है 
और अन्त में लुप्त हो जाता है। इस संसार का यही नियम है. चाहे हम अपने शरीर 
का उदाहरण लें, चाहे फल का आथवा किसी अन्य पदार्थ का। किन्तु एक अन्य लोक 
की जानकारी भी हमें है, जो इस जगत्‌ से परे है। वह लोक एक अन्य प्रकृति से बना 
है, जो ' सनातन ' अर्थात्‌ नित्य है। पन्द्रहर्वे अध्याय में जीव को सनातन कहा गया है, 
श्रीथगवान्‌ तो रूतातन हैं ही। श्रीभगवान्‌ से हमारा नित्यसिद्ध अन्तरंग सम्बन्ध है तथा 
चिदृगुणों में हम सब एक हैं--वह धाम सनातन है, श्रीभगवान्‌ सनातन हैं तथा जीव 
भी सनातन है। अतएव जीव में उसके सनातन घर्म को पुन. जागृत करना ही सम्पूर्ण 
भगवद्गीता का ऐकान्तिक लक्ष्य है। इस समय हम क्षणिक रूप से विविध प्रकार के 
कर्मों में संलग्न हैं; किन्तु क्षणभंगुर क्रियाओं को त्याग कर श्रीभगवान द्वारा निर्दिष्ट 
क्रिया करने से इन सभी कर्मों का परिशोधन हो जायगा। वस्तुतः बहीँ हमारा 
शुद्ध जीवन है। 

भगवान्‌, उनका दिव्य घाम और जीव---ये सब सनातन हैं तथा सनातन धाम 
में श्रीभगवान्‌ और जीव का संग मानब जीवन की परम सार्थकता है। श्रीभगवान्‌ अपने 
जीव-पुत्रों पर अशेष कृपा का परिवर्षण करते रहते हैं। भगवान्‌ श्रीकृष्ण ने गीता में कहा 
हैं, ' सर्वयोनिषु '.. ' अहं बीजप्रदः पिता’, “मैं सबका पिता हूँ। जीवों को 
कर्मानुसार विविध योनियों की प्राप्ति होती है। पर यहाँ श्रीभगवान्‌ का उद्घोष है कि 
वे उन सब के पिता हैं। अतः इन सभी पतित, बद्ध जीवों के उद्वार के लिए अवतरित 
हो कर वे सनातन धाम की ओर उनका आह्वान करते हैं, जिससे उनके सनातन संग में 
ये सनातन जीव अपने सनातन स्वरूप को प्राप्त हो जाएँ। श्रीभगवान्‌ स्वयं नाना 
अवतार लेते हैं आथवा बद्ध जीवों का उद्धार करने के लिए आपने अन्तरंग सेवकों को 
पुत्ररूप में भेजते हैं अथवा पार्थदों और आचायाँ को भेजते हैं। 

वास्तव में 'सानतन धर्म” का तात्पर्य किसी साम्प्रदायिक पद्धति अथवा मत- 
मतान्तर से नहीं है। वह तो श्रीभगवान्‌ से सम्बन्धित है और सनातन जीव का 
स्वरूपधूत सनातन कर्तव्य है। श्रीमद्रामानुआचार्य के अनुसार ' सनातन ' उसे कहते हैं 
जिसका आदि-अंत न हो। श्रील रामानुजाचार्य के प्रमाण के आधार पर यह कहा जा 
सकता है कि 'सनातन घर्म' का आदि-अन्त नहीं है। 

अंग्रेजी शब्द ' रिलिजन ' का अर्थ ' सनातन धर्म' से भिन्न है। ' रिलिजन ' का 
आर्थ विश्वास समझा जाता है और विश्वास बदल सकता है। जिस भी पद्धति में 
मनुष्य का विश्वास हो, उसे त्याग कर किसी अन्य पद्धति को अंगीकार कर लेने में 
वह स्वतन्त्र है। ' सनातन धर्म' तो यथार्थ में दह क्रिया है, जिसे बदला ही नहीं जा 

सकता। उदाहरणार्थ, जल से रस तथा अग्नि से तेज को अलग नहीं किया जा 
सकता । इसी भौति, जीव के सनातन धर्म को उससे अलग नहीं किया जा सकता । 
सनातन धर्म वस्तुतः जीव का नित्य स्वरूप हौ है। अतएव श्री रामानुजाचार्य की 
प्रामाणिकता के आधार पर हम कह सकते हैं कि सनातन धर्म का आदि आथवा अन्त 
नहीं होता । इससे सिद्ध हो जाता है कि सनातन धर्म साम्प्रदायिक नहीं है, क्योंकि वह 
देश-काल की सीमाओं से मुक्त है। फिर भी विविध साम्प्रदायिक मत-मतान्तरों के 
अनुयायी भ्रमपूर्वक सनातन घर्म को भी साम्प्रदायिक मान बैठते हैं। परन्तु यदि 
आधुनिक विज्ञान के प्रकाश में गम्भीर अन्तर्दृष्टि से इस विषय का विवेचन किया जाये 
तो यह सत्य स्पष्ट दृष्टिगोचर होगा कि संसार के सब मनुष्यों के लिये ही नहीं, बरन 
जगत्‌ के सम्पूर्ण जीवों के लिये सनातन घर्म का प्रयोजन है। 

सनातन घर्म से इतर सभी सम्प्रदायों (मतों) का आरम्भ विश्व-इतिहास से 
जाना जा सकता है। परन्तु सनातन घर्म के प्रवर्तत का कोई इतिहास उपलब्ध नहीँ है, 
क्योंकि वह तो जीव में नित्य रहता है। जीव के सम्बन्ध में शास्त्रों का कथन है कि 
यह जन्म-मृत्यु से मुक्त है। गीता में भी उसे अजन्मा और नित्य कहा है। जीव 
सनातन तथा अविनाशी है, क्षणभगुर शरीर के मष्ट हो जाने पर भी वह बना रहता है। 
“सनातन घर्म' के स्वरूप को भलीभौंति हृदयंगम करने के लिये हमे ' घर्म' शब्द के 
धातुमूल को देखना चाहिए। ' धर्म' का अर्थ है, 'वह गुण जो किसी सस्तु के साथ 
नित्य बना रहता है।' अग्नि के साथ तेज और प्रकाश नित्य रहते हैं, तेज और प्रकाश 
के बिना ' अग्नि’ शब्द कुछ अर्थ ही नही रस्ता । इसी प्रकार हमें जीयो के स्वरूपभूत 
अवयव (अंग) को जानना है। यही अवयव उसका नित्य सहचर है। बह नित्य 
सहचर उसका सनातन गुण है और वही सनातन गुण उसका सनातन धर्म है। 

जब सनातन गोस्वामी ने श्रीवैतन्य महाप्रभु से जीव के स्वरूप के सम्बन्ध में 
जिज्ञासा की, तो श्रीमन्महाप्रभु ने उत्तर दिया कि जीव का स्वरूप श्रीभगवान्‌ की सेवा 
करना है। श्रीचैतन्य महाप्रभु के इस कथन पर विचार करने से हमें यह सहज 
दृष्टिगोचर ही जायेगा कि प्रत्येक जीव निरन्तर किसी न किसी दूसरे जीव की सेवा में 
लगा रहता है। जीव अन्य जीवों की दो प्रकार से सेवा करता हुआ जीवन का उपभोग 
करता है। निम्न पशुवर्ग तो सेवक के समान मनुष्यों की सेवा करता हौ है। 'क' 
मनुष्य 'ख' स्वामी की सेवा करता है, 'ख' 'ग' स्वामी की सेवा करता है, 'ग' 
' घ' स्वामी की सेवा करता है, इत्यादि। इस परिस्थिति में हम देख सकते हैं कि मित्र 
मित्र की, माता पुत्र की, पत्नी पति की और पति पत्नी की सेवा में रत है, आदि आदि | 
यदि हम इस दिशा में आगे गवेषणा करते जायें तो पायेंगे कि ऐसा कोई जीव नहीं 
है, जो किसी दूसरे की सेवा न करता हो। राजनीतिज्ञ चुनाव -घोषणापत्र इसीलिए 
निकालता है जिससे जनता को विश्वास हो जाय कि वह वास्तव में उसकी सेवा कर 
सकता है। मतदाता उसे अपने मूल्यवान्‌ मत यही समझकर देते हैं कि वह समाज की 

उल्लेखनीय सेवा करेगा। दुकानदार ग्राहक की सेवा करता है और कारीगर पूँजीपति 
की । पुँजीपति कुटुम्ब की सेवा में तत्पर है और सनातन जीव के सनातन स्वरूप के 
अनुसार परिवार राजा का सेवक है। इस प्रकार जीयमात्र अन्य जीवों की सेवा कर रहा 
है, कोई भी इस सिद्धान्त का अपवाद नहीं है। अत यह निष्कर्ष सुगमता से निकाला 
जा सकता है कि सेवाभाव जीव का नित्य सहचर है, वस्तुत. सेवा करना ही जीव का 
सनातन धर्म है। 

तथापि देशकाल के अनुसार मनुष्य अपने को हिन्दू, मुस्लिम, ईसाई, बौद्ध आदि 
मत-मतान्तरो का अनुयायी मान लेता है। ये सभी उपाधियौं सनातन धर्म से इतर हैं। 
एक हिन्दु मत बदलकर मुस्लिम बन सकता है, मुस्लिम अपना मत त्याग कर 
हिन्दु मत अगीकार कर सकता है। इसी प्रकार ईसाई आदि भी मत-परिवर्तन करने में 
स्वतन्त्र हैं। परन्तु किसी भी परिस्थिति में, दूसरों की सेवा करने के सनातन स्वरूप 
(धर्म) में अन्तर नहीं आता। हिन्दू, मुस्लिम, ईसाई आदि सभी किसी न किसी के 
सेवक हैं। अस्तु, अपने को किसी सम्प्रदाय विशेष का मानना अपने सनातन धर्म में 
अनास्था का द्योतक है। वास्तव में सेबा करना ही सनातन घर्म है। 

ययार्थ में श्रीभगवान्‌ से हमारा सम्बन्ध सेवा भाव का है। श्रीभगवान्‌ 
परम भोक्ता हैं और हम सब जीव उसके सेवक हैं। हमारा सुजन वस्तुतः उनके 
उपभोग के लिये हुआ है, अत श्रीभगवान्‌ के साथ उस सनातन आनन्दास्वादन में 
भाग लेने से हम सुखी हो सकते हैं, अन्यथा नहीं। उदर से सहयोग किये बिना शरीर 
का कोई भी आग सुखी नही हो सकता। उसी भौति जीव के लिये भी स्वतन्त्र रूप से 
सुखी होना सम्भव नहीं है। प्रकारान्तर से, श्रीभगवान्‌ की प्रेममयी सेवा से विमुख रह 
कर जीव सुखी नहीं हो सकता। 

भगवद्गीता में देबसेबा अथवा देवोपासना का अनुमोदन नहीं किया गया है। 
सातवें अध्याय के बीसबें श्लोक में उल्लेख है-- 

कामैस्वैस्तैईतञ्ञाना: प्रपद्यन्तेऽन्यदेवताः । 
तं तं नियमास्थाय प्रकृत्या नियताः स्वया । । 

' जिनका चित्त विषय वासना से दूषित है, वे मनुष्य ही देवताओं की शरण में 
जाते हैं और स्वभाव के अनुसार उपासना के विधि-विघान का परिपालन करते हैं।' 
यहाँ सुबोध रूप में बताया गया है कि कामी मनुष्य ही भगवान्‌ श्रीकृष्ण के स्थान पर 
देवताओं की उपासना करते हैं। “कृष्ण' नाम साम्प्रदायिक नहीं है। 'कृष्ण' नाम का 
अर्थ है परमोच्च आनन्दरस। शास्त्रों से सिद्ध है कि श्रीभगवान्‌ रसराज हैं, अर्थात्‌ 
समग्र आनन्द के आगार हैं। हम सभी आनन्द का अन्वेषण कर रहे हैं. आनन्द- 
मयोऽभ्यासात्‌ । (ब्रह्मसूत्र १ १ १२) जीव, जो श्रीभगवान्‌ की भौति ही पूर्ण चेतन हैं, 
सुख (आनन्द) चाहते हैं। श्रीभगवान्‌ तो नित्य आनन्मय हैं ही, अत. उनसे सहयोग 
करके और उनका सग करने पर जीव भी आनन्द को प्राप्त हो जाते हैं। 

अपनी आनन्दमयी वृन्दावन लीला के रस का परिवेषण करने के लिए ही 

श्रीभगवान्‌ इस अनित्य धरा धाम पर अवतीर्ण होते हैं। श्रीधाम वन्दावन में निवास 
करते हुए भगवान्‌ श्रीकृष्ण ने अपने गोप सस्वाओं, गोपियों, त्रजवासियों तथा गोधन के 
साथ क्रीड़ा करके परमानन्दमय लीलारस कल्लोलिनी प्रवाहित की थी। व्रजवासी तो 
बस केवल श्रीकृष्ण को ही जानते थे! श्रीकृष्ण ने भी आपने पिता नन्द महाराज को 
इन्द्र की पूजा में प्रकृत नहीं होने दिया। वे इस सत्य को स्थापित करना चाहते थे 
कि किसी भी प्रकार की देवोपासना की कोई आवश्यकता नहीं है। जनता भगवान्‌ की 
ही आराधना करे, क्योंकि उनके धाम कौ प्राप्ति जीबन का आन्यन्तिक लक्ष्य है। 

भगवद्गीता के पन्द्रहवें अध्याय, श्लोक छ, में भगवान्‌ श्रीकृष्ण के धाम का 


वर्णन है 
न तदूभासयते सुर्थो ड शशांको न पावकः । 
यद्गत्वा न निवर्तन्ते ताम परमं मम।। 

' मेरे उस स्वयफ्रकाश परम धाम को न सूर्य प्रकाशित कर सकता है, न चन्द्रमा और न 
अग्नि हौ प्रकाशित कर सकता है। जिसे प्राप्त हुआ जीव इस ससार में फिर नहीं 
आता, वही मेरा परम धाम है। (भगवद्गीता १५.६) 

यह श्लोक ठस सनातन धाम की सूचना देता है। हम समझते हैं कि 
प्राकृत आकाश की भति उस चिदाकाश में भी सूर्य, चन्द्रमा, नक्षत्र आदि होंगे। किन्तु 
श्रीभगवान्‌ ने इस श्लोक में कहा है कि सनातन धाम में सूर्य, चन्द्रमा अथवा किसी 
भी प्रकार की अग्नि की अपेक्षा नही है, क्योंकि श्रीभगवान्‌ के श्रीअग से निस्सृत 
'ब्रह्मज्योति' नामक किरणराशि से वह धाम स्वयप्रकाश है। हम अन्य लोकों मे 
गमन करने के लिए भीषण कठिनाइयों के मध्य भगीरथ-प्रयत्न कर रहे हैं, पर 
भगवद्धाम को जानना कठिन नहीं है। बह घाम “गोलोक” कहलाता है। 'ब्रह्म संहिता 
मे उस का अतिशय मधुर वर्णन है गोलोक एव निवसत्यरिक्रलात्मभूतः । 
श्रीभगवान्‌ अपने गोलोक घाम में नित्य विराजमान रहते हैं। फिर भी इस संसार में भी 
वे प्राप्त हो सकते हैं। वास्तव में वे अवतीर्ण होकर अपना यथार्थ सच्चिदानन्द विग्रह 
इसीलिए प्रकट करते हैं कि उनके सम्बन्ध में हमें मनोधर्म का आश्रय न लेना पड़े। 
ऐसे मनोघर्म को रोकने के लिए वे श्यामसुन्दर रूप में स्वरूप-प्रकाश करते हैं। 
दुर्भाग्यबशात्‌ अल्पश मनुष्य नराकार शरीर घारण करके हमारे मध्य क्रीड़ा करने के 
लिए अवतीर्ण हुए उन परमेश्वर का उपहास किया करते हैं। उनके नर रूप और 
क्रिया-कलाप के कारण उन्हें अपने समान मान बैठना भूल होगी । वस्तुस्थिति यह है 
कि अपनी योगमाया के द्वारा ही श्रीभगवान्‌ अपने यथार्थ रूप को हमारे समक्ष प्रकट 
करके उन लीलाओं का दर्शन्र कराते हैं, जो उनके धाम मे चल रही नित्यलीला की 
प्रतिमूर्ति है। 

परव्योम की ब्रह्मज्योति में असंख्य वैकुण्ठ घाम स्थित हैं। ब्रह्मज्योति का 
स्रोत परम धाम कुष्णलोक है और ' आनन्दचिन्मय रस' अप्राकृत वैकुण्ठ धाम 
इसमें तैर रहे हैं। श्रीभावान्‌ की वाणी है, न तद्‌ भासयते सूर्यो न शशांको 

न पावकः। यदुगत्था न निर्वातन्ते तद्धाम परमं मम।। जो उस परम 
धाम को प्राप्त हो जाता है, उसका संसार में पुनरागमन नहीं होता। चन्द्रमा की तो 
बात ही क्या, संसार के परमोच्च लोक (ब्रह्मलोक) में पहुँच जाने पर भी जीवन की 
समम्याओ (जन्म, मृत्यु, जरा, व्याधि) का सामना करना डोगा| प्राकृत-जगत्‌ का 
कोई भौ लोक इन यार कष्टों से मुक्त नहीं है। अतएव श्रीभगवान्‌ भगवद्गीता में 
कहते हैं-- आग्रहा भुवजनाख्लोका: पुनरावर्तिनोऽ्जुन। जीव अप्राकृत-पद्धति से 
एक लोक से दूसरे में गमन कर रहे हैं, किसी संयन्त्रीय व्यवस्था से नहीं। यह भी 
उल्लेख है. यान्ति देवव्रता देवान्‌ पितन्‌ यान्ति पितृत्रता:। अन्तलॉकीय-यात्रा के 
लिए किसी संयन्त्रीय व्यवस्था की अपैक्षा नहीं है। गीता कहती है ` यान्ति देवाव्रता 
दैवान्‌ । चन्द्रमा, सूयं जैसे उच्च लोक स्वर्ग कहलाते हैं! लोकों की उच्च, मध्यम 
और निम्न, तीन कोटियौं हैं। पृथ्वी मध्यवर्ती लोक है। भगवद्गीता हमें सुचित करती 
है कि देवलोक मैं गमन करने कौ पद्धति अति सुगम है. यार्ति देवव्रता देवान्‌ । 
बौंछित लोक के अधिष्ठातृ देवता की उपासना करने से चन्द्र, सूर्य, आदि किसी भी 
उच्च लोक में जाया जा सकता है। 

परन्तु भगवद्गीता हमें इस प्राकृत-जगत्‌ के अन्य लोकों में जाने का परामर्श 
नहीं देती। किसी संयत्रीय विधि से चालीस हजार वर्ष तक (इतने वर्ष तो जीवित 
रहना ही असम्भव है!) यात्रा करके यदि हम संसार के सर्वोच्च लोक (ब्रह्म-लोक) 
को प्राप्त कर भी लें, तो भी जन्म, मृत्यु, जरा, व्याधि से मुकत नहीं हो सकेंगे। इन 
दुर्खौ से हमारी मुक्ति तभी होगी, जब हम परम धाम कृष्णलोक अथवा परव्योम के 
किसी वैकुण्ठ घाम को प्राप्त कर लें। परव्योम के लोकों में एक गोलोक-वृन्दावन 
नामक परम धाम भी है। यही आदि लोक भगवान्‌ श्रीकृष्ण का स्वधाम है। यह 
सम्पुर्ण जानकारी भगवद्गीता मै उपलब्ध है। इसके द्वारा हमें उपदेश दिया गया है 
जिससे प्राकृत-जगतू को त्याग कर हम भगवद्धाम में सच्चा आनन्दमय जीवन प्राप्त कर 
सके । 

भगवद्गीता के पन्द्रहवें अध्याय में इस संसार का यथार्थ चित्रण है-- 

ऊर्ध्वमूलमधः शास्त्रमश्वत्थं प्राहुरव्ययम्‌ । 
छन्दांसि यस्य पर्णानि यस्तं वेद स वेदवित्‌ । । 

श्रीभगवान्‌ ने कहा, 'इस संसारी रूप पीपल के वृक्ष का मूल ऊपर की ओर है 
और शाखाएँ नीचै की ओर हैं तथा वेद इसके प्ते कहे गए हैं। जो इसे जानता है, 
जह वेद के तात्पर्य को जानने वाला है।' (भगवद्गीता १५१) इस श्लोक में 
प्राकृत-अगत्‌ को एक ऐसे पीपल के वृक्ष की उपमा दी गई है, जिसका मूल ऊपर की 
ओर है तथा शाखाएँ अधोगामिनी हैं। किसी नदी अथवा जलाशय में प्रतिबिम्बित वृक्ष 
उलटा दीखता है, शाखाएँ नीये हो जाती हैं और मूल ऊपर की आर दिखाई देती है। 
इसी प्रकार यह प्राकृत-जगत्‌ वैकुण्ठ-जगत्‌ का विकृत प्रतिबिम्ब है--सत्य की 
छाया मात्र है। छाया में चाहे सयाई अथवा साखता नहीं होती, पर उससे सच्चे 

ताय का होना तो सिद्ध होता ही है। मरुभूमि में जल नहीं होता, तथापि मुगमरीचिका 
रे! कहाँ जल की प्रतीति होती है। इससे यह तो सिद्ध होता ही है कहीं न कहीं जल 
त्रवश्य है। प्राकृत-जगत्‌ में जल नहीं है, लेशमात्र भी सुख नहीं है, किन्तु 
बैकुण्ठ-जगत्‌ में यथार्थ सुख रूपी जल अवश्य है। 

श्रीभगवान्‌ का परामर्श है कि हम वैकुण्ठ-जगत को इस प्रकार प्राप्त कर लें ' 


निर्मानघोहा जितसंगदोधा अध्यात्मनित्या विनिवततकामा: । 

हनेर्विमुकता: सुखदु:ख संसैगच्छन्स्थपूढा: पदमव्यय तत्‌ ।। 

उस आख्यय पद अर्थात्‌ सनातन धाम को निर्मानमोह पुरुष ही प्राप्त 
कर सकता है। इसका क्या अर्थ है? हम उपाधियों के पीछे लगे हुए हैं। कोई पुत्र 
बनना चाहता है, तौ कोई ईश्वर, कोई राष्ट्रपति-पद चाहता है तो कोई धनवान्‌ अथवा 
राजा बनने का अधिलायी है, इत्यादि। जब तक हम इन उपाधियों में आसक्त हैं. तन 
तक देह में भी आसक्त रहेंगे, क्योकि ये सभी उपाधियौं देहगत हैं। परन्तु यथार्थ में 
हम देह से भिन्न हैं--यह अनुभूति ही भगवत्ग्राष्ति का प्रथम चरण है। हम माया के 
गुणत्रय के असद्‌ ससर्ग में पड़े हैं। अतएव यह परम आवश्यक है कि भगवदूभकिति 
के द्वार इनसे असंग (अनासक्त) हो जाएँ । भगवद्भवित में अनुरक्त हुए बिना माया 
के गुणत्रय से असंग नहीँ हुआ जा सकता। उपाधियों और आसक्त मै कारण है 
हमारा काम विकार तथा प्रकृति पर प्रभुत्व करने की कामना । प्रकृति पर प्रभुत्व की इस 
प्रवत्ति का जब तक हम त्याग नहीं करते, तब तक सनातन -धाम में पुन प्रबेश करना 
सर्वथा असम्भव है। उस अविनाशी धाम में बही प्रविष्ट हो सकता है, जो मिथ्या 
विषय-सुख के आकर्षण से मोहित हुए बिना भगवत्सेवा के परायण हो जाता है। ऐसे 
भकत के लिए परम-घाम की प्राप्ति अतिशय सुगम है। 

गीता में अन्यत्र कहा गया है-- 

अड्यकलोऽक्षर इत्युखसस्तमाहुः परमां गतिम्‌ । 
यं प्राप्य न निवर्तन्ते तद्धा परमं यय।। 

अख्य्स अर्थात्‌ ' अप्रकट'। भगवद्धाम के सम्बन्ध में तो कहना ही क्या 
है, पूरा का पूर प्राकृत-अगत्‌ तक हमारे सामने प्रकर नहीं है। हमारी इः्द्रियों 
इतनी अपूर्ण और दोषयुवत हैं कि इस जगत्‌ के सारे नक्षत्रे को भी हम नहीं 
देख सकते । बैदिक शास्त्रों में सम्पूर्ण लोकों के सम्बन्ध में प्रचुर जानकारी प्राप्त है, 
उस पर विश्वास करना आथवा न करना हमारे ऊपर निर्भर व्रता है। वैदिक शास्त्रों, 
विशेषतः श्रीमद्भागवत मै सभी प्रधान लोको का विशद वर्णन है। इस संसार से 
अतीत बैकुण्ठ-जगत्‌ को वहाँ ' अव्यकत ' कहा गया है। उसी परम धाम की प्राप्ति के 
लिए बंख और उद्यम करे, क्योंकि ठसे प्राप्त हो जाने पर फिर इस संसार में 
पुनरागमन नहीं होता । 

उस भगवद्धाम को प्राप्त करने कौ पद्धति का वर्णन आठवें अध्याय में हैः 


२०३ श्रीमद्भगवद्गीता यथारूप 
अन्तकाले च मामेव स्मरन्‌ मुदत्वा कलेवरम्‌ । 
यः प्रयाति स मद्भावं याति नास्त्यत्र संशयः । । 
जो कोई भी अन्तकाल में मेरा स्मरण करता हुआ देह-त्याग करता है, वह 

तत्काल मेरी परा प्रकृति (मेरे स्वभाव) को प्राप्त करता है, हममें कुछ भी सन्देह नहीं 
है।' 

जो मृत्यु-काल में श्रीकृष्ण का चिन्तन करता है, वह श्रीकृष्ण को ही प्राप्त होता 
है। अतएव श्रीकृष्ण के रूप-माघुर्य का नित्य स्मरण करता रहे। यदि इस रूप का 
चिन्तन करते हुए मत्यु हुई तो वह भगवद्धाम मे प्रविष्ट हो जायगा। मद्भावम्‌ 
शब्द से श्रीभगवान्‌ की परा प्रकृति इंगित है। श्रीभगवान्‌ सच्चिदानन्द विग्रह हैं। हमारी 
वर्तमान देह सच्चिदानन्द नहीं है। वह 'असत्‌' है, 'सत्‌' नहीं। नित्य न होकर 
नाशवान है-- ' चित्‌' अर्थात्‌ ज्ञानमय नहीं, वरन्‌ अज्ञान से आवृत है। हमें वैकुण्ठ- 
जगत्‌ का लेशमात्र ज्ञान नहीं है । वास्तव में तो हमें प्राकत-जगत्‌ का भी पूर्ण ज्ञान नहीं 
है, यहाँ के कितने ही पदार्थ हमें आज्ञात हैं। देह ' निरानन्द' है, आनन्दमय होने के 
स्थान पर सर्वथा दु.खमय है। संसार में जितने भी दुखों की हमें प्राप्ति होती है, वे 
सब के सब देहजनित है। परन्तु जो मनुष्य भगवान्‌ श्रीकृष्ण का चिन्तन-स्मरण करता 
हुआ इस देह को त्यागता है, वह तृत्क्षण सच्चिदानन्द देह को प्राप्त कर लेता है। 
इसके प्रमाणस्वरूप आठवें अध्याय के पौंचवें श्लोक में भगवान्‌ श्रीकृष्ण वचन देते हैं, 
“वह मुझ को ही प्राप्त होता है।' 

इस देह को त्याग कर प्राकृत-जगत्‌ में कोई अन्य देह धारण करने का भी एक 
नियत क्रम है। मनुष्य की मृत्यु तभी होती है, जब यह निर्णय हो जाता है कि अगले 
जन्म में उसे किस योनि की प्राप्ति होनी है। यह निर्णय उच्च आधिकारी करते हैं, 
जीवात्मा स्वय नही । इस जीवन में किए कर्मों के अनुसार ही जीव पुनर्जन्म में उत्थान 
अथवा पतन को प्राप्त होता है। इस दृष्टि से यह जीवन भावी जीवन की तैयारी है। 
अत यदि इस जीवन मे भगवद्धाम-गमन के योग्य बन जायें, तो प्राकृत देह का अन्त 
होने पर हमें भगवान्‌ श्रीकृष्ण के समान अप्राकृत वपु की प्राप्ति हो जायगी। 

पूर्व वर्णन के अनुसार योगियों की ब्रह्मवादी, परमात्माबादी, भकत आदि अनेक 
कोटियाँ हैं और ब्रह्मज्योति में असंख्य वैकुण्ठ धाम हैं। इन यिन्मय लोको की संख्या 
प्राकृत-जगत्‌ के सब लोकों की गणना से कहीं अधिक है। यह प्राकृत-जगत्‌ सृष्टि की 
एकपादविभूति मात्र -है। सृष्टि के इस प्राकृत अंश में खरबों लोक, सूर्य, नक्षत्र और 
चन्द्रमा वाले अरबों ब्रह्माण्ड हैं। इस पर भी यह प्राकृत सृष्टि पूर्ण सृष्टि का अति लघु 
अश ही है। अधिकाश सृष्टि माया से परे परव्योम में है। जो परमन्रह्य से सायुज्य का 
अभिलाषी है, वह अविलम्ब भगवान्‌ की ब्रह्मज्योति को प्राप्त कर परव्योम में स्थित हो 
जाता है। दूसरी ओर भक्त, जो कि श्रीभगवान्‌ के सानिध्य का आस्वादन करना चाहता 
है, असंर" वैकुण्ठ लोकों में से किसी एक में प्रवेश करता है। श्रीभगवान्‌ अपने 
चतुर्भुज नारायण अंश से गोविन्द, अनिरुद्ध, प्रचुम्न आदि रूप धारण कर इन 


अन्तर्दर्शन [२१ 
लोको में विराजमान रहते हैं और वैकुण्ठ लोकों में प्रविष्ट होने वाले भक्तों 
के साथ लीला करते हैं। अतएव जीवन के अन्त में योगी यथायोग्य ब्रह्मज्योति, 
परमात्मा अथवा भगवान्‌ श्रीकृष्ण का चिन्तन करते हैं। परव्योम में तो उन सभी का 
प्रबेश हो जाता है, पर वैकुण्ठ लोकों में केवल भगवद्भक्त ही प्रविष्ट हौ पाते हैं। 
श्रीभगवान्‌ आगे कहते हैं कि 'इसमें सन्देह नहीं है।' श्रीभगवान्‌ की इस घोषणा में 
दुढ्‌ विश्वास करना है। जो हमारी कल्पना के अनूकूल न हौ, उस सत्य को अस्वीकार 
कर देना युक्तिसंगत नहीं होगा। हमारा मनोभाव अर्जुन का सा होना चाहिए “आप जो 
कुछ भी कहते हैं, वह सब सत्य है, मुझे स्वीकार है।' अतः भगवान्‌ का यह कथन 
निस्सन्देह सत्य है कि मृत्युकाल में जो कोई भी उनका ब्रत, परमात्मा अथवा 
भगवान्‌ के रूप में चिन्तन करता है, वह अवश्य परव्योम में प्रविष्ट हो जाता है। 
इसमें अविश्वास का ते प्रन ही नहीं बनता। 

अन्तकाल में भगवच्चविन्तन करने के प्रकार का भी गीता में उल्लेख है 
यं यं वापि स्मरन्‌ भावं त्यजत्यन्ते कलेवरघ्‌। 
तं तमेवैति कीन्तेय सटा सद्भावभाथित: | । 
जिस-जिस भी भाव का स्मरण करते हुए यह जीव देह को त्यागता है, उस 
उसको ही प्राप्त होता है।' (८.६) 
माया (अपरा प्रकृति) परमेश्वर की एक शक्ति का प्रकाश है। ' विष्णु पुराण ' 
में श्रीभगवान्‌ की सम्पूर्ण शक्तियों का वर्णन है विष्णुशकिसि: परा प्रोक्ता . . . । 
परमेश्वर नाना प्रकार की असंख्य शक्तियों से युक्त हैं, जो हमारे लिए सर्वथा 
अचिन्त्य हैं। किन्तु तत्ववेत्ता ऋषियों ने इन शक्तियों का अध्ययन करके तीन भागों में 
वर्गीकरण किया है। ये सभी विष्णुशक्ति कहलाती हैं। इनमें एक परा नामक दिव्य 
शक्ति है। जैसा वर्णन किया जा चुका है, जीव इसी परा शक्ति के अश हैं। अन्य 
सभी शक्तियौं प्राकृत होने से तमोगुणमयी हैं! मृत्यु-काल में हम स्वेच्छानुसार इस 
ससार की अपरा शक्ति (माया) में बने रह सकते हैं अथवा बैकुण्ठ-जगत की दिव्य 
शक्ति में स्थानान्तरित भी हो सकते हैं। 
इस जीवन में हम परा-अपरा शक्तियों में से किसी एक का चिन्तन करने के 
अभ्यस्त हैं। समाचार पत्र, उपन्यास आदि नाना प्रकार का साहित्य हमारे चित्त को 
अपरा शक्ति (माया) के चिन्तन से भर देता है। इस कोटि के निकृष्ट साहित्य में 
तल्लीन हो रही अपनी चिन्तनशक्ति को हमें वैदिक साहित्य में लगाना है। महर्षियों ने 
पुराण आदि बैदिक साहित्य का प्रणयन इसी प्रयोजन से किया है। पुराण काल्पनिक 
नहीं हैं, बरन्‌ ऐतिहासिक सकलन हैं। 'श्रीचैतन्य चरितामृत' (मध्यलीला २० 1१२२) 
में कहा है-- 
माया मुग्ध जीवेर नाहि स्वतः कृष्णज्ञान। 
जीवेर कृपाय कैला कृष्ण वैद-पुराण | । 
विस्मरणशील जीव परमेश्वर श्रीकृष्ण से अपने नित्य सम्बन्ध को भुलाकर 
विषयपरायण हो रहे हैं। उनकी चिन्तनशक्ति को भगवद्धाम में केन्द्रित करने के 

लिए ही श्रीकृष्ण ने विपुल वैदिक साहित्य प्रदान किया है । सर्वप्रथम उन्होंने वेद को 
चार भागों में विभक्त किया, फिर पुराणों में उनका विशदीकरण किया तथा अल्प 
सामर्थ्य वालों के लिये 'महाभारत' की रचना की। महाभारत रूपी महासागर से ही 
भगवद्गीता रूपी महारत्म निकला है। तत्पश्चात्‌, सम्पूर्ण वैदिक साहित्य के सार तत्व 
का 'ब्रह्मसूत्र' में निरूपण किया गया और भविष्य में जनता के मार्गदर्शन के लिए 
उन्हेनि स्वयं ' ब्रह्मसूत्र ` के अपौरुषेय भाष्य -- श्रीमद्भागवत की रचना की। हमें इन 
वैदिक शास्त्रों के चिन्तन-मनन में चित्त को नित्य लगाए रखना है। जिस प्रकार विषयी 
मनुष्यों का चित्त लौकिक फा-पत्रिकाऔ में ही लगा रहता है, उसी भौंति हमें अपने 
चित्त को व्यासदेय द्वारा विरचित इन ग्रन्थों के अध्ययन में तत्पर रखना है। इससे हम 
मृत्यु समय में श्रीभगवान्‌ का स्मरण-चिन्तन कर सकेंगे; श्रीभगवान्‌ ने एकमात्र इसी 
मार्ग का परामर्श किया है; परिणाम के विषय में उनकी प्रतिभू (गारन्टी) है: 'इसमें 
सन्देह नहीं ।' (गीता ८.७) 
तस्मात्‌ सर्वेदु कालेणृ मामनुस्मर युध्य ख। 
मथ्यर्षितयनोबदडिममिवैष्यस्यसंशयः ti 

' इसलिए हे अर्जुन ! तू नित्य-निरन्तर मेरे कृष्ण रूप का स्मरण कर और युद्ध 
रूपौ स्वधर्म का आचरण भी कर। इस प्रकार मेरे परायण कर्म करता हुआ तथा मेरे 
अर्पण किये हुए मन-बुद्धि से युक्त हुआ तू मुझको ही प्राप्त होगा, इसमें कुछ भी 
सन्देह नहीं है।' 

श्रीकृष्ण अर्जुन से स्वघर्म को त्याग कर अपना स्मरण करने को नहीं कहते। वे 
किसी अव्यवहारिक पद्धति का परामर्श कभी नहीं देते। इस संसार में देह धारण करने 
के लिए कर्म करना अनिवार्य है। कर्म के अनुसार मानब समाज ब्राह्मण, क्षत्रिय, वैश्य 
और शुद्र--इन चार वर्णों में विभाजित है। ब्राह्मण अथवा बुद्धिजीवियों का वर्ग एक 
प्रकार का कार्य करता है, क्षत्रिय (प्रशासिनिक) वर्ग दूसरा कर्म करता तथा वैश्य और 
शुद्र भी अपने-अपने स्वधर्म का पालन करते हैं। मानव समाज का यह नियम है कि 
चाहे कोई शूद्र हो अथवा वैश्य, क्षत्रिय, कृषक, उत्तम वर्ण का बुद्धिजीवी हो अथवा 
वैज्ञानिक या अध्यात्मवादी, जीवन धारण करने के लिए ठसे कर्म करना ही होगा। इमी 
कारण श्रीभगवान्‌ अर्जुन से कहते हैं कि उसे अपने कार्य को त्यागने की आवश्यकता 
नहीं, वरन्‌ स्वधर्म का आचरण करता हुआ भी वह उन्हीं (कृष्ण) का स्मरण करता 
रहे। यदि वह जीवन के लिए संघर्ष करते हुए श्रीकृष्ण के नित्य स्मरण का अभ्यास 
नहीं करेगा, तो मृत्यु-काल में श्रीकृष्ण का स्मरण नहीँ कर सकेगा। ्रीयैतन्य महाप्रभु 
का भी यही उपदेश है। उन्हेनि कहा है कि नित्य-निरन्तर श्रीभगवान्‌ का कीर्तन करते 
हुए उनके स्मरण का अभ्यास करना चाहिए। श्रीभगवान्‌ और उनके नाम में भेद नहीं 
है । अतएव अर्जुन को भगवान्‌ श्रीकृष्ण का यह उपदेश कि, ' मेरा स्मरण कर' तथा 
श्रीचैतन्य महा्रभु का यह उपदेश कि श्रीकृष्णनाम का कीर्तन करो'--वस्तुतः एक ही 
हैं। इनमें भेद नहीं है, क्योंकि श्रीकृष्ण और श्रीकृष्णनाम सर्वथा अभिन्न हैं। 

अद्वयतत्व होने से नाम-नामी में कुछ भी भेद नहीं है। अस्तु, भगवन्नाम लेते हुए 
जीवन की क्रियाओं को भगवत्स्मरण के अनुकूल बनाकर हमें नित्य-निरन्तर, दिन में 
चौबीस घण्टे भगवत्स्परण रखने का अभ्यास करना चाहिए। 

यह किस विधि से सम्भव है? आचायाँ ने इसका दृष्टान्त दिया है। किसी 
विवाहिता स्त्री की परपुरुष में आसक्ति अथवा किसी पुरुष की परायी स्त्रो में 
आसक्ति साधारण आसक्ति से कहीं अधिक प्रबल होती है। इस प्रकार आसक्त हुआ 
प्राणी आपने प्रियतम के चिन्तन में नित्य तन्मय रहता है। उपपति के स्मरण में मग्न 
स्त्री गृह-कार्य करते हुए भी उससे मिलने के लिये सदा उत्कण्ठित रहती है । ऐसा 
होने पर भी अपने गृह कार्य को वह अधिक सावधानी से करती है, जिससे किसी को 
उसके उपपतित्व का भान न हो जाय। इसी प्रकार परम प्रियतम श्रीकृष्ण का नित्य 
चिन्तन करते हुए हमें अपने लौकिक कर्तव्यों का सुचारु रूप से निर्वाह करना 
चाहिए । इसके लिए प्रगाढ अनुराग की अपेक्षा है। यदि श्रीभगवान्‌ में हमारा प्रगाढ 
प्रेम-भाव होगा तो स्वघर्म का आचरण करते हुए भी हम उनका स्मरण कर सकेंगे । 
पर इससे पूर्व उस प्रेम-भाव को उद्भावित करना होगा। श्रीकृष्ण का प्रेमी होने से 
अर्जुन नित्य उनके चिन्तन में तन्मय रहता है, श्रीकृष्ण का नित्य सहचर होते हुए भी 
उसने युद्ध किया। श्रीकृष्ण ने यह नहीं कहा कि वह युद्ध से विमुख होकर ध्यान के 
लिए वन में चला जाय। जब श्रीकृष्ण ने अर्जुन के प्रति योग-पद्धति का वर्णन 
किया तो अर्जुन यह कहने को बाध्य हो गया कि इस मार्ग का अभ्यास करना उसके 
लिए सम्भव नहीं है। 

अर्जुन उदाच 
योऽयं योगस्त्वया प्रोक्तः साम्येन  मधुसूधन । 
एतस्याहं न पश्यामि चञ्चलत्धात्‌ स्थितिं स्थिराम्‌ । । 

अर्जुन ने कहा, है मघुसूदन! आपके द्वारा संक्षेप से कही गई योग- 
पद्धति मुझे अस्थायी और अव्यावहारिक सी दिखाई देती है, क्योंकि मन अति चञ्चल 
है। (गीता ६.३३) 

परन्तु श्रीभगवान्‌ ने उत्तर में कहा-- 

योगिनामपि सर्वेषां माद्गतेनान्तरात्मना । 
अ्रद्धावान्‌ भजते यो मां स में युवशतमो मतः।। 

“सम्पूर्ण योगियों में भी, जो श्रद्धावान्‌ योगी भक्तियोग के द्वारा मेरी सेवा करता 
है. वह मुझसे सर्वाधिक अन्तरंग रूप में युवत है तथा सबसे उत्तम है।' (गीता 
६४७) 

अतएव जो नित्य-निरन्तर भगवत्स्मरण करता है, वह सर्वोत्तम ज्ञानी और 
चवत-शिरोमणि है। श्रीभगवान्‌ ने अर्जुन से आगे यह भी कहा है कि वह क्षत्रिय है, 
इसलिए युद्ध का परित्याग नहीँ कर सकता; किन्तु यदि वह उन (श्रीकृष्ण) का चिन्तन 
करता हुआ युद्ध करेगा, तो अन्तकाल में भी उसे उनकी स्मृति बनी रहेगी। इसके लिए 

उसे सर्वतोभावेन भगवदूभक्ति की शरण लेनी होगी। 

यथार्थ में हम कर्म अपने चित्त और मनीषा के द्वारा करते हैं देह से नहीं। 
अतः यदि मन-बुद्धि नित्य भगवत्स्मरण के ही परायण रहेँ तो इन्द्रियौ भी उनकी अनन्य 
सेवा में तत्पर रहेंगी। कम से कम बाह्य रूप से तो इन्द्रियों की क्रियाएँ वही रहती हैं, 
परन्तु मति परिणत हो जाती है। भगवद्गीता भगवत्स्मरण में पन-बुद्धि को तन्मथ कर 
देने की विधि सिखाती है। इस तन्मयता से भगवद्धाम की प्राप्ति सुलभ है। चित्त के 
कृष्णसेवा-परायण हो जाने पर इन्द्रियां भी स्वत उनकी सेवा में निवेशित हो जाती हैं। 
श्रीकृष्ण के मधुर चिन्तन में पूर्ण रूप से लीन रहना एक दिव्य कला है। यही 
भगवद्गीता का गोपनीय सार है! 

आधुनिक मनुष्य ने चन्द्रमा तक पहुँचने के लिए घोर संघर्ष किया है, परन्तु 
अध्यात्म में उन्नति के लिए कुछ भी प्रयास नहीं किया। जिनके जीवन के पचास वर्ष 
व्यतीत हो चुके हैं, वे तो विशेष सावधानी सहित आपने शेष सीमित समय का 
सदुपयोग भगवत्स्मरण के अभ्यास में ही करें। इसी अभ्यास का नाम भक्तियोग है. 

श्रवणं कीर्तन विष्णोः स्मरणं पादसेवनम्‌ । 
अर्खनं वन्दनं दास्यं सख्यं आत्मनिवेदनम्‌ । । 

ये नौ साधन, जिनमें भगवत्प्राप्त महापुरुष के मुख से भगवद्गीता का श्रवण 
करना सबसे सुगम है, जीव को भगवच्चिन्तन की ओर उन्मुख करते हैं। इससे 
निश्चल भगवत्स्मरण होने लगता है और देह-त्याग के अनम्तर श्रीभगवान्‌ का सग 
करने के योग्य दिव्य शरीर की प्राप्ति भी हो जाती है । 

श्रीभगवान्‌ आगे कहते हैं 

अभ्यासयोगयुक्तेन चेतसा नान्यगामिना । 
परमं पुरुषं दिव्यं याति पार्थानुचिन्तयन्‌ । । 

' हे कुन्तीनन्दन ! नित्य-निरन्तर अनन्य भाव से भगवत्स्मरण का अध्यास करने 
बाले को नि-सन्देह भगवद्धाम की प्राप्ति होती है।' (गीता ८८) 

यह पद्धति कठिन नहीं है । परन्तु इसे उस अनुभवी मनुष्य से सीखना होगा, जो 
स्वयं इसका अभ्यास करता हो । यत्र-तत्र धावनशील चित्त को भगवान्‌ श्रीकृष्ण के 
श्रीविग्रह अथवा कृष्णनाम की ध्वनि मैं एकाग्र करने का अभ्यास करना चाहिए । मन 
स्वभाव से ही चचत तथा अस्थिर है। परन्तु कृष्णनाम के प्रभाव से यह स्थिर हो 
जाता है। इस प्रकार ' परम पुरुष' का सतत चिन्तन करते हुए उनको प्राप्त हो जाय | 
भगवद्गीता में आत्यन्तिक उपलन्धि--भगवत्प्राप्ति के साधन का स्पष्ट उल्लेख है, 
इस ज्ञान के द्वार प्राणीमात्र के लिए खुले हैं। इसमें सबका अधिकार है। सभी कोटे 
के मनुष्य श्रीभगवान्‌ का स्मरण कर उन्हें प्राप्त कर सकते हैं, श्रीभगवान्‌ का 
श्रवण-स्मरण प्राणीमात्र के लिए सुगम है। 

श्रीभगवान्‌ का उद्घोष है: 

'है पार्थ ! पापयोनि, स्त्री, वैश्य और शुद्र भी मेरी शरण होकर परम गति बे 
प्राप्त हो जाते हैं। फिर पुण्यात्मा ब्राह्मणों और राजर्चियो के लिए तो कहना ही क्या है? 
अतः इस दुखमय और क्षणभगुर ससार में तू मेरा ही भजन कर।' (गीता, 
९ ३२,३३) 

वैश्य, स्त्री और शुद्र आदि निम्न श्रेणी के मनुष्य भी श्रीभगवान्‌ को प्राप्त कर 
सकते हैं। इसके लिए असाधारण बुद्धि की आवश्यकता नहीं है। कहने का तात्पर्य यह 
है कि जो कोई भी भक्तियोग को अंगीकार कर श्रीभगवान्‌ को जीवन का परम-लक्ष्य 
तथा निःश्रेयस (आश्रय) बना लेता है, वह भगवद्धाम में श्रीभगवान्‌ को प्राप्त हो जाता 
है। भगवद्गीता में प्रतिपादित इस सिद्धान्त का आचरण करने से संसार की क्षणभंगुरता 
से उत्पन्न होने खाले जीवन के सब दुःखों का पूर्ण समाधान हो जाता है और जीवन 
कृतार्थं हो उठता है । यही सम्पूर्ण भगवद्गीता का सार-सर्वस्व है । 

अस्तु, सारांश में, भगवद्गीता परम दिव्य शास्त्र है। इसका अध्ययन पूर्ण 
मनोयोग से करो। यह जीव का सब प्रकार के भय से परित्राण करने में समर्थ है। 

नेहाभिक्रमनाशो5स्ति प्रत्यवायो न विद्याते । 
स्वल्यमप्यस्य धर्मस्य त्रायते महतो भयात्‌ । । 

“कुष्णभावना के लिए जो कुछ भी साधन किया जाता है, उसका नाश अथक 
हास नहीं होता; इस पथ में की गई अल्पमात्र प्रगति भी महान्‌ भय से रक्षा कर लेती 
है।' (गीता २.४०) 

यदि भगवद्गीता का स्वाध्याय शुद्ध (निश्छल) भाव से मननपूर्वक किया जाय 
तो पूर्वकृत पाप कर्म फलित हुए बिना ही शान्त हो जाते हैं। गीता के अन्त में भगवान्‌ 
श्रीकृष्ण का तुमुल उद्घोष है-- 

सर्वधर्मान्परित्यज्य मापेकं शरणं व्रज। 
आहं त्यां सर्वपापेभ्यो मोक्षयिष्यामि मा शुख: । । 

“सब प्रकार के धर्मों को त्याग कर एकमात्र मेरी ही शरण में आ जा। मैं तुझे 
सब पाप कर्मों से मुकत कर दूँगा। तू भय मत कर।' (गीता १८.६६) इस प्रकार 
अपनी शरण में आए भक्त का पूर्ण उत्तरदायित्व श्रीभगवान्‌ स्वयं वहन करते हैं और 
उसके सम्पूर्ण पापों को क्षमा कर देते हैं। 

मनुष्य अपनी शुद्धि के लिए नित्य जल से स्नान करता है; किन्तु भगवद्गीता 
रूपी पावन गंगा-जल में तो जो एक बार भी स्नान कर लेता है, वह भवगेग की 
सम्पूर्ण मलिनता से सदा-सदाके लिये मुकत हो जाता है। स्वयं श्रीभगवान्‌ के मुख की 
वाणी इस गीता का पाठ काने वाले को किसी अन्य वैदिक ग्रन्थ के अध्ययन की 

अपेक्षा नहीं रहती। नित्य-निरन्तर मनोयोग सहित भगवद्गीता के श्रवण में ही तत्पर 
रहे । वर्तमान काल मे मनुष्य समाज इतना अधिक विषयपरायण हो चुका है कि सम्पूर्ण 
वैदिक साहित्य का स्वाध्याय सम्भव नहीँ रहा है। कल्याण के लिए यह एक 
ग्रम्थ--भगवद्गीता सर्वथा पर्याप्त है, क्योकि यह वैदिक शास्त्रों का परम सार है और 
स्वय श्रीभगवान्‌ ने इसका गायन किया है। कहा जाता है कि गगाजल का पान करने 
खाला अवश्य मुकन हो जाता है। फिर श्रवणपुटों से भगवद्गीता का पान करने वाले 
का तो कहना ही कया ? गीता तो वस्तुत महाभारत का सागमत है। स्वय विष्णु ने 
इसका प्रवचन किया है, क्योक्रि श्रीकृष्ण ही आदिविष्णु है। गीता रूपी सुधा-धारा 
श्रीभगवान्‌ के मुखारविन्द से निस्यन्दित है, जबकि गगा उनके चरणारत्रिन्द से निकली 
है। अवश्य ही श्रीभगवान्‌ के मुख और चरण में भेद नडी है, परन्तु यह सत्य तो हमें 
स्वीकार करमा ही होगा कि भगवद्गीता की महिमा गगा से भी कही बढ़कर है। 

सब उपनिषद्‌ मानो गौ के समान हैं और श्रीकृष्ण एक ग्वालबाल के तुल्य है, 
जो इस गौ से गीतामृत दोहन कर, रहे हैं। यह दुग्ध वेदों का परम सार है और अर्जुन 
गोरत्स के अनुरूप है। विवेकी, महर्षि और शुद्ध भक्त ही इस भगवदगीता रूपी 
दुग्धामृत का पान करते हैं। 

आज के युग का मानव बड़ा इच्छुक है कि सबके लिए एक ही शास्त्र, एक ही 
ईश्वर, एक ही धर्म और एक ही व्यवसाय हो। अत सम्पूर्ण बिश्व के लिए एक ही 
सार्वभौम शास्त्र हो-- श्रीमद्भगवद्गीता । सबके लिए एक ही आरध्य हो श्री- 
कृष्ण और एक ही मन्त्र हौ--हरे कृष्ण हरे कृष्ण कृष्ण कृष्ण हरे हरे। हरे राम 
हरे राम राम राम हरे हरे। तथा सम्पूर्ण जगत के लिए एक ही उद्यम हो-- भगवान्‌ 
श्रीकृष्ण की सेवा में निरन्तर लीन रहना । 

श्रीमद्भगवद्गीता की प्रामाणिक परम्परा 
' एवं घरम्पराप्राप्तं इमं राजर्षयो विदुः ' (गीता ४.२) 


यह ' श्रीमदभगवद्गीता यथारूप' इस परम्परा में प्राप्त हुई है 

१ श्रीकृष्ण, २ ब्रह्मा, ३ नारद, ४ व्यास, ५ मध्व, ६ पद्मनाभ, ७ नृहरि, 
८ माधव, ९ अक्षोभ्य, १० जयतीर्थ, ११ ज्ञानसिन्धु, १२ दयानिधि, १३ 
विद्यानिधि, १४ राजेन्द्र, १५ जयधर्म, १६ पुरुषोत्तम, १७ ब्रह्मण्यतीथै, १८ 
व्यासतीर्थ, १९ त्नक्ष्मीपति, २० माधवेन्द्रपुरी, २१ ईश्वरपुरी (नित्यानन्द, अद्वैत) , 
२२ श्रीचैतन्य महाप्रभु, २३ रूप (स्वरूप, सनातन), २४ रघुनाथ, जीव, २५ 
कृष्णदास, २६ मरोत्तम, २७ विश्वनाथ, २८ (बलदेव) जगन्नाथ, २९ भक्तिविनोद, 
३० गौरकिशोर, ३१ भवितसिद्धान्त सरस्वती, ३२ कृष्णकपापूर्ति श्री श्रीमद्‌ ए . 
सी. भक्तिवेदान्त स्वामी प्रभुपाद 


